hotchpotch/miracl-hf-unified huggingface dataset:
เกรียงศักดิ์ โกวิทวาณิช
พระคาร์ดินัลฟรังซิสเซเวียร์ เกรียงศักดิ์ โกวิทวาณิช เป็นพระคาร์ดินัลชาวไทยองค์ที่สอง ชาวกรุงเทพมหานคร เคยดำรงตำแหน่งมุขนายกมิสซังโรมันคาทอลิกนครสวรรค์ ต่อมาได้เข้ารับตำแหน่งอัครมุขนายกมิสซังโรมันคาทอลิกกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู ในวันสมโภชแม่พระรับเกียรติยกขึ้นสวรรค์ เมื่อวันอาทิตย์ที่ 16 สิงหาคม ค.ศ. 2009 ณ อาสนวิหารอัสสัมชัญ และวันที่ 4 มกราคม ค.ศ. 2015 สมเด็จพระสันตะปาปาฟรานซิสทรงประกาศว่าท่านจะได้รับแต่งตั้งเป็นพระคาร์ดินัล ในวันที่ 14 กุมภาพันธ์ ค.ศ. 2015
วันที่ 14 กุมภาพันธ์ ค.ศ. 2015 สมเด็จพระสันตะปาปาฟรานซิสทำพิธีสถาปนาท่านเป็นพระคาร์ดินัล ณ มหาวิหารนักบุญเปโตร นครรัฐวาติกัน
- โรงเรียนปวโรฬาร กรุงเทพฯ
- โรงเรียนอัสสัมชัญศึกษา และ โรงเรียนอัสสัมชัญ 
- โรงเรียนยอแซฟอุปถัมภ์ สามพราน 
- วิทยาลัยโปรปากันดา ฟีเด, กรุงโรม อิตาลี "สาขาปรัชญาและเทววิทยา"
- มหาวิทยาลัยเกรโกเรียน, กรุงโรม อิตาลี "สาขาชีวิตฝ่ายจิต"สมเด็จพระสันตะปาปาเบเนดิกต์ที่ 16 ทรงสถาปนาบาทหลวงเกรียงศักดิ์เป็นมุขนายกมิสซังนครสวรรค์ และรับการอภิเษกเมื่อวันที่ 2 มิถุนายน ค.ศ. 2007 ณ สนามกีฬาประจำจังหวัดนครสวรรค์ โดยมีพระคาร์ดินัลไมเกิ้ล มีชัย กิจบุญชู เป็นประธานในพิธีและเป็นผู้อภิเษก โดยมีอาร์ชบิชอป ซัลวาตอเร เปนนักคีโอ เอกอัครสมณทูตประจำประเทศไทยในขณะนั้น และมุขนายกยอแซฟ บรรจง อารีพรรค มุขนายกกิตติคุณมิสซังโรมันคาทอลิกนครสวรรค์เป็นผู้ร่วมอภิเษก
สมเด็จพระสันตะปาปาเบเนดิกต์ที่ 16 โปรดให้ย้ายพระคุณเจ้าเกรียงศักดิ์ไปรับตำแหน่งอัครมุขนายกมิสซังกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู และเข้ารับประทานปัลลีอุมจากสมเด็จพระสันตะปาปาเมื่อวันที่ 29 มิถุนายน ค.ศ. 2009 ซึ่งตรงกับวันสมโภชนักบุญเปโตรและนักบุญเปาโลอัครสาวก ณ มหาวิหารนักบุญเปโตร นครรัฐวาติกัน และมีพิธีเข้ารับตำแหน่งและพิธีมิสซาบูชาขอบพระคุณ ในวันอาทิตย์ที่ 16 สิงหาคม ค.ศ. 2009 เวลา 10.00 น. ณ อาสนวิหารอัสสัมชัญ บางรัก กรุงเทพฯ
พระคุณเจ้าฟรังซิสเซเวียร์ เกรียงศักดิ์ โกวิทวาณิช เข้ารับสถาปนาเป็นพระคาร์ดินัล 1 ใน 20 ท่าน จากสมเด็จพระสันตะปาปาฟรานซิส ณ มหาวิหารนักบุญเปโตร นครรัฐวาติกัน ในวันเสาร์ที่ 14 กุมภาพันธ์ ค.ศ. 2015 เวลา 15.30 น. โดยมีสมณศักดิ์เป็น Cardinal-Priest of Santa Maria Addolorata (โบสถ์แม่พระระทมทุกข์ กรุงโรม) และประกอบพิธีมิสซาบูชาขอบพระคุณในฐานะพระคาร์ดินัลร่วมกับสมเด็จพระสันตะปาปาเป็นครั้งแรก เพื่อโมทนาพระคุณพระเจ้า ในวันอาทิตย์ที่ 15 กุมภาพันธ์ ค.ศ. 2015 เวลา 15.30 น. ณ มหาวิหารนักบุญเปโตร นครรัฐวาติกัน
เสาแบบดอริก
เสาแบบดอริก () เป็นลักษณะทางสถาปัตยกรรมเสาแบบคลาสสิกหนึ่งในสามแบบของกรีกโบราณ ที่มีลักษณะโคนเสาใหญ่และเรียวขึ้นไปจนถึงยอด ตามลำเสาเป็นร่องเว้าตามแนวตั้งยี่สิบร่องรอบเสา ตอนบนเป็นหัวเสาเรียบที่บานออกไปจากคอลัมน์ไปบรรจบกับแผ่นสี่เหลี่ยมที่ขวางกับคานแนวนอนที่วางเหนือเสา
ไมเคิล พูพาร์ต
ไมเคิล ชัยโรจน์ พูพาร์ต (ชื่อเล่น โอ๋) เป็นนักแสดงลูกครึ่งชาวไทย คุณพ่อเป็นชาวเบลเยี่ยม คุณแม่เป็นคนไทย เป็นพี่ชาย โอลิเวอร์ พูพาร์ตเกิดที่ประเทศสวิตเซอร์แลนด์ จนอายุได้ 3 ปี จึงย้ายมาอยู่ประเทศไทยจนถึงอายุ 14 ปี จึงไปศึกษาต่อที่ประเทศนิวซีแลนด์ ศึกษาทางด้านบริหารธุรกิจโฆษณาจากคริสต์เชิร์ช ประเทศนิวซีแลนด์ จากนั้นศึกษาต่อด้านการถ่ายภาพอีก 2 ปีที่เมืองเวลลิงตัน ประเทศนิวซีแลนด์
มีผลงานโฆษณาที่สร้างชื่อ เป็นงานโฆษณาเครื่องสำอางยี่ห้องหนึ่ง ที่ถ่ายคู่กับสินิทรา บุณยศักดิ์ มีผลงานถ่ายแบบ ผลงานละครโทรทัศน์เช่นเรื่อง "เมียรายวัน" ,"คู่รัก", "รังหนาว" เป็นต้น ส่วนผลงานแสดงภาพยนตร์ แสดงเรื่อง "303 กลัว กล้า อาฆาต" รับบทเป็นบาทหลวงวิวัฒน์ปัจจุบันแต่งงานแล้วมีลูกสาว 1 คน
เสาแบบไอออนิก
เสาแบบไอออนิก (; ) เป็นลักษณะทางสถาปัตยกรรม หนึ่งในสามของเสาแบบคลาสสิก ซึ่งนำมาจากกรีกและโรมันโบราณ อีกสองแบบได้แก่ ดอริกและคอรินเทียน (นอกจากนี้ยังมีเสาอีกสองแบบที่สำคัญน้อยกว่า ได้แก่ ทัสกัน และอีกแบบหนึ่งซึ่งเป็นการเพิ่มเติมและผสมผสานรายละเอียดของแบบคอรินเทียนกับแบบอื่น ๆ มากเข้าไปอีก เรียกว่า คอมโพซิต ซึ่งสร้างขึ้นช่วงคริสต์ศตวรรษที่ 16 โดยสถาปนิกชาวอิตาลี)
เสาแบบไอออนิกมีลักษณะเสาเรียวสง่า แผ่นหินบนเสาเป็นรูปโค้งย้อยม้วนลงมาทั้งสองข้าง เหนือขึ้นไปเป็นรูปฐาน 3 ชั้น บริเวณเสา (shaft) ถูกรองรับด้วยฐานใต้เสา (stylobate) ซึ่งเป็นคนละชิ้นแยกจากกัน บริเวณยอดหรือหัวเสา (capital) มักจะตกแต่งด้วยลายประดับรูปไข่ (egg-and-dart)
เสาแบบคอรินเทียน
เสาแบบคอรินเทียน (
ฉลุย
ฉลุย เป็นภาพยนตร์ไทยที่ออกฉายเมื่อปี พ.ศ. 2531 สร้างโดยไท เอ็นเตอร์เทนเมนต์ กำกับโดยอดิเรก วัฏลีลา นำแสดงโดยบิลลี่ โอแกน และสุรศักดิ์ วงศ์ไทย ทำรายได้ 12 ล้านบาท และยังได้รับรางวัลในงานมหกรรมภาพยนตร์เอเซียนแปซิฟิก ครั้งที่ 33 ที่จังหวัดภูเก็ต ในสาขาลำดับภาพยอดเยี่ยม
เรื่องราวของ ป๋อง (บิลลี่ โอแกน) และ โต้ง (สุรศักดิ์ วงศ์ไทย) ชายหนุ่มสองคนที่จากบ้านนอกมาเข้ากรุง ด้วยความใฝ่ฝันที่จะได้เป็นนักร้องที่มีชื่อเสียง แต่หนทางไม่ได้ราบรื่นและสวยหรูเอาเสียเลย ไม่เพียงแค่ยังหาหนทางเป็นนักร้องไม่ได้เท่านั้น แม้แต่เงินจะมากินมาใช้ในแต่ละวันยังแทบจะไม่มี พวกเขาจึงต้องใช้ทั้งความมุ่งมั่นอดทนและทนอดเพื่อที่จะไปให้ถึงฝั่งฝันให้ได้ พวกเขาต้องสู้ดิ้นรนพลิกแพงชีวิตทุกอย่างเพื่อความอยู่ได้อยู่ดีและอยู่อย่างมีความหวัง โชคดีที่ได้เพื่อนบ้านสาวสวย ตุ๊กตา(รัชนก แสง-ชูโต) และน้าวิ...(ญาณี จงวิสุทธิ์) คอยช่วยเหลือ ให้คำแนะนำ และเป็นกำลังใจให้เสมอๆ
บาสซูน
บาสซูน () เป็นเครื่องดนตรีประเภทเป่าลมผ่านลิ้นเช่นเดียวกับโอโบ เป็นปี่ขนาดใหญ่ใช้ลิ้นคู่ (double reed) รูปร่างของบาสซูน ค่อนข้างจะประหลาดกว่าปี่ชนิดอื่น ๆ เนื่องจากความใหญ่โตของท่อลม ซึ่งมีความยาวถึง 109 นิ้ว แต่เพื่อไม่ให้ยาวเกะกะ จึงใช้วิธีทบท่อลิ่มให้เหลือความยาวประมาณ 4 ฟุตเศษ บาสซูนมีน้ำหนักมากจึงต้องมีสายคล้องคอช่วยพยุงน้ำหนัก (sling) เพื่อให้มือทั้งสองของผู้เล่นขยับไปกดแป้นต่าง ๆ ได้สะดวก บาสซูนได้รับฉายาว่าเป็น "ตัวตลกของวงดุริยางค์" (The Clown of the Orchestra) ทั้งนี้เพราะเวลาบรรเลงเสียงสั้น ๆ ห้วน ๆ (staccato) อย่างเร็ว ๆ จะมีเสียงดัง ปูด…ปู๊ด… คล้ายลักษณะท่าทางของตัวตลก ที่มีอากัปกิริยากระโดดเต้นหยอง ๆ ในโรงละครสัตว์ เสียงของบาสซูนต่ำนุ่มลึก ถือเป็นแนวเบสของกลุ่มเครื่องลมไม้ นอกนั้นยังสามารถเล่นทำนองเดียวได้อย่างงดงามอีกด้วย
คอนทราบาสซูน
คอนทราบาสซูน หรือดับเบิลบาสซูน (Contra Bassoon or Double Bassoon) ประดิษฐ์ขึ้นครั้งแรกโดยชาวอังกฤษสองคน ชื่อ สโตน และ มอร์ตัน(Stone & Morton) ต่อมา เฮคเคล (Heckel) ได้ปรับปรุงโดยติดกลไกของแป้นนิ้วต่าง ๆ ให้สมบูรณ์และนำมาใช้จนถึงทุกวันนี้ คอนทราบาสซูนเป็นปี่ที่ใหญ่กว่าบาสซูน ประมาณเท่าตัวคือมีความยาวของท่อลมทั้งหมดถึง 18 ฟุต 4 นิ้ว หรือ 220 นิ้วพับเป็นสี่ท่อน แต่ละท่อนเชื่อมต่อด้วย Butt และข้อต่อรูปตัว U ที่ปลายท่อนสุดท้ายจะต่อกับลำโพงโลหะที่คว่ำลงในแนวดิ่ง แต่คอนทราบาสซูนอีกชนิดหนึ่งลำโพงหงายขึ้นในแนวดิ่ง ให้เสียงต่ำกว่าบาสซูน ลงไปอีก 1 ออคเทฟ เสียงจะนุ่มไม่แข็งกร้าวเหมือนบาสซูน แต่ถ้าบรรเลงเสียงต่ำอย่างช้า ๆ ในวงออร์เคสตรา ขณะที่เครื่องดนตรีอื่น ๆ เล่นอย่างเบา ๆ จะสร้างภาพพจน์คล้ายมีงูใหญ่เลื้อยออกมาจากที่มือโอกาสที่ใช้ไม่สู้มากนัก
ฉลุยโครงการ 2
ฉลุยโครงการ 2 เป็นภาพยนตร์ไทยโดยไทเอนเทอร์เทนเมนท์ ที่ออกฉายในปี พ.ศ. 2533 กำกับโดยอดิเรก วัฏลีลา นำแสดงโดย สุรศักดิ์ วงษ์ไทย, เกียรติ กิจเจริญ, ศุภกร อุดมชัย, วชิระ บุรพรัตน์, ธัชชัย ปาละกูล, รัชนก พูนผลิน และ นัท มีเรีย เป็นตอนภาพยนตร์ภาคต่อแต่แทบไม่เกี่ยวกับฉลุยภาคแรก แต่มีการนำเนื้อเรื่องจาก "ซึมน้อยหน่อย กะล่อนมากหน่อย" และ "ปลื้ม" มาสร้างความต่อเนื่องให้เป็นหลายปีต่อมา หลังจากที่เพื่อนๆทุกคนเติบโตและแยกย้ายกันไปในเส้นทางของแต่ละคน ป๋อง เป็นคนเดียวในกลุ่มเพื่อนๆที่ประสบความสำเร็จในหน้าที่การงาน ป๋อง ก้มหน้าก้มตาทำแต่งานไม่เคยได้พักผ่อนจนเครียดและเป็นบ้าในที่สุด ป๋องสติฟั่นเฟือนจำอะไรไม่ได้เลย จึงเป็นเหตุให้เพื่อนๆทุกคนต้องกลับมารวมตัวกันอีกครั้ง เพื่อเพื่อนน้อยกว่านี้ได้ไง ทุกคนมาพาป๋องเข้ากรุงเทพ ไปที่บ้านสีรุ้งหลังเก่าที่ทุกคนเคยอยู่ร่วมกันเพื่อระลึกถึงวันเก่าๆ โดยหวังว่าจะเป็นการฟื้นความจำให้กับป๋องได้ ภาพยนตร์ทำรายได้ 19 ล้านบาท ยังได้รับรางวัลตุ๊กตาทอง สาขาถ่ายภาพยอดเยี่ยมและได้รับรางวัลชมรมวิจารณ์บันเทิงสาขาถ่ายภาพ-ลำดับภาพยอดเยี่ยม
อาชญากร 999
อาชญากร 999 เป็นภาพยนตร์ไทยสร้างโดย โดมฤดีโปรดักชั่น ของ โดม แดนไทย ออกฉายเมื่อวันที่ 24 ธันวาคม พ.ศ. 2507 ที่โรงหนังเฉลิมบุรี กำกับการแสดงโดยศิริ ศิริจินดา นำแสดงโดย สมบัติ เมทะนี-ขวัญใจ สะอาดรักษ์ เป็นภาพยนตร์บู๊ที่ได้รับอิทธิพลจาหนังเจมส์บอนด์ ตอนดอกเตอร์โน ปัจจุบันไม่หลงเหลือฟิล์มภาพยนตร์เรื่องนี้แล้ว
เฟรชเมน (นิตยสาร)
เฟรชเมน () เป็นนิตยสารลามกอเมริกัน ตีพิมพ์รายเดือน โดยสำนักพิมพ์สเปเชียลตี พับบลิเคชันส์ ในเครือแอลพีไอมีเดีย และก่อตั้งในปี ค.ศ. 1991 เป็นนิตยสารเกย์และไบเซ็กชวลผู้ชาย ที่มีภาพเปลือยผู้ชาย อายุระหว่าง 18-25 ปี "เฟรชเมน" ยังมีภาพชายหนุ่มวัยมหาวิทยาลัยตั้งแต่เริ่มมีมาในปี ค.ศ. 1992 และตั้งแต่ปี 2000 นิตยสารเน้นนายแบบโป๊ชายบริษัทแถวหน้าอย่าง เบลเอมี, ฟอลคอน และบริษัทผลิตวิดีโอสำหรับผู้ใหญ่หลายที่ นอกจากนั้นยังมีการผลิตสินค้าอื่นอย่างเช่นปฏิทิน
ภายในนิตยสารประกอบด้วยภาพโป๊ผู้ชาย เรื่องสั้นลามก บทวิจารณ์วิดีโอ และเรื่องราวอื่น ๆ ของผู้ใหญ่ โดยนิตยสารมุ่งเน้นไปที่ชายหนุ่มที่ไม่ดูเด็ก ส่วนมากอายุระหว่าง 18 ถึง 25 ปี แต่ก็มีบ้างที่อายุ 30 ปี นอกจากนี้สำนักพิมพ์สเปเชียลตี พับบลิเคชันส์ ยังตีพิมพ์นิตยสาร "เม็น" ที่มีรูปแบบเดียวกับแต่เน้นผู้ชายวัย 25 ถึง 40 ปี
นิตยสารยังมีการจัดประกวดกับผู้สมัครให้สามารถลงคะแนน "เฟรชเมน" แห่งปี ที่มีดาราโป๊อย่างเช่น โรมัน ฮาร์ต (2006), เซบาสเตีย บอนเนต์ (2004), มาร์คัส อัลเลน (2003) และบิลลี แบรนต์ (2002) ที่ต่างประสบความสำเร็จหลังจากนั้นมากขึ้น
เลนเนิร์ด
เลนเนิร์ด, เลนนาร์ด () เป็นชื่อสามัญ หรือชื่อสกุลในภาษาอังกฤษ มีที่มาจากภาษาเยอรมัน "Leonhard" มาจากคำว่า "levon" ("lion" - สิงโต) กับคำว่า "hardu" ("brave" - กล้าหาญ หรือ "hardy" - หัวใจ) มีความหมายว่า เข็มแข็ง, แข็งแรง หรือห้าวหาญเหมือนสิงโต นอกจากนี้ยังอาจมีรากศัพท์มาจากภาษาละตินว่า "Leo" ("lion")
เลนเนิร์ด ยังเป็นนามสกุลไอริช มาจากภาษาแกลิก คำนำหน้า "O" (สืบสายมาจาก) กับคำว่า "Leannan" ("lover")
เลนเนิร์ด ยังเป็นชื่อสามัญในภาษาอื่นๆ ดังนี้
รายชื่อสถานที่ท่องเที่ยวในจังหวัดลพบุรี
รายชื่อสถานที่ท่องเที่ยวในจังหวัดลพบุรี ทั้ง 11 อำเภอ
แหล่งท่องเที่ยวในจังหวัดลพบุรีจำแนกเป็นรายประเภท ดังนี้
=== Betagro Shop ชัยบาดาลลพบุรี
=== ร้านรุ่งเรืองสโตร์
พิพิธภัณฑสถานแห่งชาติ สมเด็จพระนารายณ์ 
"ลพบุรี" ได้ชื่อว่าเป็น "เมืองทหาร" เพราะมีหน่วยงานทหารตั้งเรียงรายในพื้นที่จำนวนมาก และหน่วยงานทหารบางแห่งก็เปิดเป็นสถานที่ท่องเที่ยวเพื่อการศึกษา อาทิเช่น
จังหวัดลพบุรีซึ่งเป็นเมืองยุทธศาสตร์ของประเทศไทยมาตั้งแต่สมัยกรุงศรีอยุธยา และในปัจจุบันยังเป็นแหล่งที่ตั้งของหน่วยทหารต่างๆ มีความสำคัญมากเป็นอันดับสองของประเทศ และในปัจจุบันแต่ละสถานที่จึงจัดให้มีการส่งเสริมการท่องเที่ยวขึ้นในเขตทหาร อาทิเช่น
ชุดอิเล็กทรอนิกส์ควบคุมหน่วยขับเบ็ดเสร็จ
ชุดอิเล็กทรอนิกส์ควบคุมหน่วยขับเบ็ดเสร็จ () หรือ ไอดีอี เป็นมาตรฐานการอินเตอร์เฟซอีเลคโทรนิคส์ ระหว่าง เส้นทางข้อมูลของแผ่นเมนบอร์ดคอมพิวเตอร์ หรือบัสกับอุปกรณ์เก็บข้อมูลอินเตอร์เฟซ IDE อยู่บนพื้นฐานของมาตรฐานอุตสาหกรรมเครื่องคอมพิวเตอร์ส่วนบุคคลของ IBM ซึ่งมาตรฐานบัสเป็นสถาปัตยกรรมบัส 16 บิต และได้รับนำมาใช้เป็นมาตรฐานทั่วไป คอมพิวเตอร์ส่วนใหญ่ในปัจจุบันใช้เวอร์ชันขยายของ IDE เรียกว่า Enhanced Integrated Drive Electronics ชื่อของ IDE ได้มาจากตัวควบคุมดิสก์ไดรฟ์ได้รับการติดเข้าไปใน logic board ในดิสก์ไดรฟ์ IDE ได้รับการกำหนดเป็นมาตรฐาน American National Standards Institute ในเดือนพฤศจิกายน 1990 ชื่อใน ANSI สำหรับ IDE คือ Advanced Technology Attachment มาตรฐาน IDE (ATA) เป็นหนึ่งในหลายมาตรฐานที่เกี่ยวกันซึ่งดูแลโดยกรรมการ T10
ซ็อกเก็ต
ซ็อกเก็ต () อาจหมายถึง
ศรีศักร วัลลิโภดม
ศรีศักร วัลลิโภดม (เกิด 2 มิถุนายน พ.ศ. 2481) เป็นนักวิชาการด้านโบราณคดีและมานุษยวิทยาชาวไทย เจ้าของรางวัลวัฒนธรรมเอเชียฟูกูโอกะ ประจำปี พ.ศ. 2550 เป็นผู้ทำงานศึกษาค้นคว้าและเรียบเรียงงานวิชาการ ที่เป็นประโยชน์ต่อการศึกษาค้นคว้าทางประวัติศาสตร์โบราณคดีและมานุษยวิทยาไว้อย่างมากมาย และ เป็นบรรณาธิการนิตยสารเมืองโบราณ เป็นเมธีวิจัยอาวุโส สำนักงานสนับสนุนการวิจัย เป็นคณะกรรมการผู้ทรงคุณวุฒิ ศูนย์มานุษยวิทยาสิรินธร เป็นที่ปรึกษามูลนิธิเล็กประไพ วิริยะพันธุ์
ศรีศักรเกิดที่กรุงเทพฯ เมื่อวันที่ เป็นบุตรชายของมานิต วัลลิโภดม อดีตหัวหน้ากองโบราณคดี กรมศิลปากร จบปริญญาตรีสาขาภาษาอังกฤษและฝรั่งเศส คณะอักษรศาสตร์ จุฬาลงกรณ์มหาวิทยาลัย ในปี พ.ศ. 2503 ได้ทำงานเป็นอาจารย์สอนวิชาประวัติศาสตร์ไทย ที่คณะโบราณคดี มหาวิทยาลัยศิลปากร และได้ไปศึกษาต่อทางมานุษยวิทยาที่มหาวิทยาลัยเวสเทิร์นออสเตรเลีย
วันที่ 16 พฤษภาคม พ.ศ. 2551 ได้รับโปรดเกล้าฯ แต่งตั้งเป็นศาสตราจารย์พิเศษ สาขาวิชามานุษยวิทยา คณะมนุษยศาสตร์และสังคมศาสตร์ มหาวิทยาลัยมหาสารคาม ตั้งแต่วันที่ 6 พฤษภาคม พ.ศ. 2551
ศรีศักรได้เป็นกรรมการปฏิรูปประเทศภายหลังการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ยุติลงในช่วงเดือนกรกฎาคม พ.ศ. 2553 โดยทำหน้าที่ยกร่างแผนปฏิบัติการที่สามารถนำไปปฏิบัติ และแก้ไขปัญหาความอยุติธรรมและความเหลื่อมล้ำที่เกิดขึ้น คณะกรรมการดังกล่าวประกอบด้วยกรรมการ 19 คน ทำงานคู่ขนานไปกับสมัชชาปฏิรูปประเทศ
แม่น้ำยาลู่
แม่น้ำยาลู่ ( "Yālù Jiāng"; ) หรือ แม่น้ำอัมนก (; ) เป็นแม่น้ำที่เป็นพรมแดนธรรมชาติกั้นระหว่างจีน และเกาหลีเหนือ และมีความสำคัญต่อประวัติศาสตร์เกาหลีอย่างมาก
กลุ่มภาษาอิหร่านตะวันตก
กลุ่มภาษาอิหร่านตะวันตกเป็นกลุ่มย่อยของกลุ่มภาษาอิหร่าน แบ่งได้อีกเป็น 2 กลุ่มย่อย คือ กลุ่มภาษาอิหร่านตะวันตกเฉียงเหนือและกลุ่มภาษาอิหร่านตะวันตกเฉียงใต้
มีผู้พูด 40 - 50 ล้านคนในเอเชียตะวันตกเฉียงใต้ แบ่งได้เป็น 9 กลุ่ม ภาษายุคโบราณของกลุ่มนี้คือภาษาเมเดีย ภาษาในยุคกลางคือภาษาพาร์เทียน
ภาษาที่จัดจำแนกไม่ได้คือภาษาลากี ซึ่งเป็นภาษาที่อยู่ระหว่างภาษาลูรีในกลุ่มอิหร่านตะวันตกเฉียงใต้กับภาษาเคิร์ดในกลุ่มอิหร่านตะวันตกเฉียงเหนือ
ประกอบด้วยภาษาที่ใกล้เคียงกัน 16 ภาษา และสำเนียงต่างๆ แบ่งย่อยได้เป็น
วุฒิเฉลิม วุฒิชัย
ท่านหญิงวุฒิเฉลิม วุฒิชัย (21 พฤษภาคม พ.ศ. 2477) เป็นพระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมประพันธ์ วุฒิชัย ณ อยุธยา และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
ท่านหญิงวุฒิเฉลิม วุฒิชัย (ท่านหญิงปีนัง) มีพระนามเดิมว่า “หม่อมเจ้าวุฒิเฉลิม วุฒิชัย” เป็นพระธิดาในพระเจ้าบรมวงศ์เธอ กรมหลวงสิงหวิกรมเกรียงไกร ประสูติแต่หม่อมประพันธ์ วุฒิชัย ณ อยุธยา (สกุลเดิม ชะตารุ่ง) และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว ประสูติที่รัฐปีนัง ประเทศมาเลเซีย เมื่อวันที่ 21 พฤษภาคม พ.ศ. 2477 ซึ่งเป็นช่วงเวลาที่พระบิดาแปรที่ประทับจาก กรุงเทพมหานคร ในเหตุการณ์การปฏิวัติสยาม พ.ศ. 2475
ท่านหญิงวุฒิเฉลิม ทรงสำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย โปรดวาดรูปและนิพนธ์หนังสือ มีงานอดิเรกคือ ทำสวน ตกแต่งที่ประทับ ออกแบบผ้าปักไหมและปักบนผ้าใบสำหรับแขวนกำแพง ท่านหญิงทรงนิพนธ์หนังสือโดยใช้นามปากกาว่า “วุฒิเฉลิม” ได้นิพนธ์หนังสือ "ลายน้ำทอง” เขียนในรูปนวนิยายจากความทรงจำ เป็นเรื่องของชีวิตตอนปลายของพ่อ และเหตุการณ์ที่ประทับใจลูกตั้งแต่จำความได้จนสิ้นพ่อไป เป็นหนังสือได้รับรางวัลจากการประกวดหนังสือดีเด่น ประจำปี พ.ศ. 2544
ท่านหญิงวุฒิเฉลิม ทรงมีเจ้าพี่เจ้าน้องร่วมมารดาสามองค์ คือหม่อมเจ้าไกรสิงห์ วุฒิชัย วุฒิสวาท อนุมานราชธน และวุฒิวิฑู พี. เทอเสน
ท่านหญิงวุฒิเฉลิม วุฒิชัย ทรงกราบบังคมทูลลาออกจากฐานันดรศักดิ์ เพื่อทรงเสกสมรสกับวิรัช ณ สงขลา ภายหลังทรงหย่า และสมรสใหม่กับอี. มอแกน กิลเบอร์ต และภายหลังทรงหย่า มีโอรส-ธิดาสามคน คือท่านหญิงวุฒิเฉลิม เคยประทับที่ตำหนักกรมหลวงสิงหวิกรมเกรียงไกร วังสะพานขาว ซึ่งปัจจุบันใช้เป็นอาคารที่ทำการของรัฐมนตรีว่าการกระทรวงการพัฒนาสังคมและความมั่นคงของมนุษย์ และเคยเสด็จไปประทับ ณ ต่างประเทศ ปัจจุบันเสด็จกลับมาประทับ ณ ราชอาณาจักรไทยแล้ว
ปัจจุบันท่านหญิงวุฒิเฉลิม มีชันษา ปี และนับเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว 1 ใน 2 ที่ยังทรงพระชนม์อยู่ อีกพระองค์หนึ่ง คือ พระองค์หญิงอินทุรัตนา บริพัตร ปัจจุบันมีพระชันษา ปี
พับลิกอิมเมจลิมิเต็ด
พับลิกอิมเมจลิมิเต็ด () เป็นวงดนตรีโพสต์พังก์จากอังกฤษ ก่อตั้งขึ้นโดยนักร้องนำ จอห์น ไลดอน (หรือรู้จักกันดีในนาม จอห์นนี รอตเทน อดีตนักร้องนำของวงเซ็กซ์พิสทอลส์) มือกีตาร์ คีท เลวีน มือเบส จาห์ วอบเบิล และมือกลอง จิม วอล์กเกอร์ วงมีการเปลี่ยนแปลงสมาชิกบ่อยครั้งในช่วงหลายปีต่อมา ไลดอน เป็นสมาชิกเพียงคนเดียวที่อยู่กับวงมายาวนาน
รุ่งธรรม พุ่มสีนิล
รุ่งธรรม พุ่มสีนิล (เกิด 29 ตุลาคม พ.ศ. 2513 -) เป็นนักคิดนักสร้างสรรค์รายการโทรทัศน์ ในรูปแบบเกมโชว์ ควิซโชว์ และเรียลลิตี้ อันดับต้น ๆ ของประเทศไทย หนึ่งในผู้ร่วมก่อตั้งและดำรงตำแหน่ง กรรมการผู้จัดการ (Managing Director) ของ บริษัท มีมิติ จำกัด ซึ่งเป็นบริษัทร่วมทุนกับ บริษัท จีเอ็มเอ็ม วัน ทีวี จำกัด ควบคู่กับการเป็นผู้อำนวยการสถานี ช่องวัน (ONE HD) โดยได้รางวัลจากรายการต่าง ๆ มากมายทั้งในและต่างประเทศ โดยเฉพาะรายการแฟนพันธุ์แท้ ซึ่งในอดีตรุ่งธรรมเคยดำรงตำแหน่ง ผู้อำนวยการฝ่ายผลิต (Vice President Production) ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน)
รุ่งธรรม พุ่มสีนิล หรือ รุ่ง เกิดเมื่อวันที่ 29 ตุลาคม พ.ศ. 2513 จบการศึกษาปริญญาตรีจากคณะศิลปศาสตร์ สาขาการละคร มหาวิทยาลัยธรรมศาสตร์
รุ่งธรรมสมรสกับสนันนาถ เกตุตรีกร ปัจจุบันมีบุตรสองคน คือ กำลังแผ่นดิน พุ่มสีนิล และจอมคน พุ่มสีนิล
หลังจากเรียนจบ รุ่งธรรมเข้าทำงานที่ บริษัท เวิร์คพอยท์ เอ็นเทอร์เทนเมนท์ จำกัด (มหาชน) เมื่อปี พ.ศ. 2538 ในตำแหน่ง กำกับเวที (สเตจ) / Co-Producer / Producer ตามลำดับ และเริ่มต้นทำรายการ"แฟนพันธุ์แท้" เมื่อ พ.ศ. 2543 ซึ่งถือเป็นรายการแรกที่รุ่งธรรมให้กำเนิดและกลายเป็นรายการที่ประสบความสำเร็จมากที่สุดในระดับตำนานรายการหนึ่งของเขา ต่อจากนั้นก็เป็นรายการที่สร้างความฮือฮาทั้งในด้านรายได้และเรตติ้ง นั่นก็คือรายการ "เกมทศกัณฐ์" ที่สร้างประวัติศาสตร์ว่าเป็นเกมโชว์ที่เรตติ้งสูงที่สุด เรียกได้ว่าสูสีกับละครหลังข่าวเลยทีเดียว
รุ่งธรรมดำรงตำแหน่ง ผู้อำนวยการฝ่ายผลิต (Vice President Production) จนถึงปี พ.ศ. 2552 โดยเป็นผู้กำหนดทิศทางและควบคุมการผลิตรายการโทรทัศน์ที่เป็นรูปแบบ เกมโชว์ ควิซโชว์และเรียลลิตี้โชว์ ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยเป็นผู้รับผิดชอบสร้างสรรค์และให้กำเนิดรายการที่มีชื่อเสียงหลายรายการไม่ว่าจะเป็น แฟนพันธุ์แท้, เกมทศกัณฐ์, กล่องดำ, อัจฉริยะข้ามคืน, หลานปู่กู้อีจู้, ล้วงลับตับแตก เป็นต้น จึงถือได้ว่าเขาคือผู้ที่อยู่เบื้องหลังคำว่า “เจ้าพ่อเกมโชว์” ของ เวิร์คพอยท์ ในช่วง 10 ปีที่ผ่านมานั่นเอง
นอกจากนี้รุ่งธรรมยังเป็นผู้คิด รหัสลับอัจฉริยะ ซึ่งเป็นเกมในรายการ"อัจฉริยะข้ามคืน"อีกด้วย โดยเคยให้สัมภาษณ์เอาไว้ว่าได้แนวคิดของเกมนี้มาจากความเชื่อของคนไทยในเรื่องการตีหวยจากความฝัน และยังเป็นผู้คิดคอนเซ็ปท์และชื่อของรายการ SME ตีแตก อีกด้วย
ปี พ.ศ. 2553 รุ่งธรรมก่อตั้ง บริษัท เซ้นส์ เอนเตอร์เทนเมนท์ จำกัด (Zense Entertainment) ร่วมกับ วราวุธ เจนธนากุล โดย "ศึกน้ำผึ้งพระจันทร์" คือรายการแรกที่เซ้นส์ผลิต ซึ่งมีเรียลลิตี้ที่ได้รับความสนใจอย่างมาก คือ ช่วง will you marry me หรือ แต่งงานกันเถอะ ต่อมาบริษัทได้ผลิตรายการเพิ่มอีก 2 รายการ คือ "5 มหานิยม" และ "เกมเนรมิต" ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 และหลังจากนั้นได้ขยายการผลิตรายการต่างๆ เป็นจำนวนกว่า 20 รายการ
ปี พ.ศ. 2554 รุ่งธรรมได้ร่วมทุนกับบริษัท จีเอ็มเอ็ม วัน ทีวี จำกัด ก่อตั้ง บริษัท มีมิติ จำกัด ขึ้น มีจุดประสงค์ที่จะสร้างปรากฏการณ์ใหม่ ๆ ให้กับวงการโทรทัศน์ไทย โดยเฉพาะรายการประเภทเกมโชว์ ควิซโชว์ และเรียลลิตี้ ปัจจุบัน มีมิติ เป็นส่วนหนึ่งของ บริษัท เดอะ วัน เอ็นเตอร์ไพรส์ จำกัด
พ.ศ. 2543
พ.ศ. 2546
พ.ศ. 2547
พ.ศ. 2548
พ.ศ. 2549
พ.ศ. 2551
พ.ศ. 2552
พ.ศ. 2553
พ.ศ. 2554
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
พ.ศ. 2560
พ.ศ. 2561
 พ.ศ. 2544
 พ.ศ. 2545
 พ.ศ. 2546
 พ.ศ. 2547
 พ.ศ. 2548
พ.ศ. 2550
 พ.ศ. 2551
 พ.ศ. 2552
 พ.ศ. 2556
เดอนี ดีเดอโร
เดอนี ดีเดอโร (; 5 ตุลาคม ค.ศ. 1713 - 31 กรกฎาคม ค.ศ. 1784) นักปรัชญาและนักวิจารณ์ศิลปะชาวฝรั่งเศส
ประมาณกลางศตวรรษที่ 18 ได้มีการจัดงานแสดงนิทรรศการด้านจิตรกรรม ประติมากรรม การวาดภาพ และการแกะสลักที่ Salon Carré, Louvre โดยสมาชิกของ l’Académie royale de peinture ในกรุงปารีส ซึ่งงานแสดงผลงานเหล่านี้จัดขึ้นทุก 2 ปี ดีเดอโรซึ่งเป็นผู้ที่ให้ความสนใจต่อจิตรกรรมเป็นอย่างมากของยุคแห่งความรู้แจ้ง เขาจึงติดตามชมภาพเขียนต่าง ๆ ที่จิตรกรนำมาแสดงในงานแล้วเขียนเป็นบทวิจารณ์ลงในวารสาร La Correspondance littéraire ตามคำขอของเพื่อนสนิทของเขา Grimm ซึ่งบทวิจารณ์เหล่านั้นเรียกรวม ๆ ว่า “บทวิจารณ์ภาพเขียน” (Les Salons)
ดีเดอโรเริ่มช่วยเขียนบทวิจารณ์ศิลปะตั้งแต่ปี ค.ศ. 1759 ถึงปี ค.ศ. 1781 ยกเว้นในปี ค.ศ. 1773, 1777 และ 1779 ซึ่งงานถูกจัดขึ้นในประเทศรัสเซีย แต่หลังจากปี ค.ศ. 1779 ความสนใจของเขาลดลงและความช่วยเหลือในการเขียนก็น้อยลงเช่นกัน อีกทั้งในระยะหลังสุขภาพของดีเดอโรไม่ค่อยดีด้วย อันเนื่องมาจากเขาเป็นโรคลมชัก ซึ่งทำให้มีข้อสันนิษฐานว่าบทวิจารณ์ภาพเขียนของดีเดอโรในปี ค.ศ. 1771, 1775 และปี ค.ศ. 1781 เขาไม่ได้เป็นคนเขียนเอง
บทวิจารณ์ของดีเดอโรแสดงให้เห็นว่าเขามีความเข้าใจในศิลปะการเขียนภาพอย่างลึกซึ้ง และเขายังสามารถให้ข้อเสนอแนะที่น่าสนใจแก่จิตรกรด้วย อย่างไรก็ตาม บทวิจารณ์ภาพเขียนของดีเดอโรไม่ได้รับการตีพิมพ์ในประเทศฝรั่งเศส แต่ถูกส่งไปยังสมาชิกกลุ่มผู้อ่านอื่น ๆ ที่ได้รับการคัดเลือกไว้แล้วในชนชั้นสูงที่ประเทศต่าง ๆ ทางตอนเหนือของฝรั่งเศส ซึ่งบุคคลเหล่านั้นต้องการติดตามเหตุการณ์ความเป็นไปของกรุงปารีส บทวิจารณ์ภาพเขียนได้รับการตีพิมพ์หลังจากที่ดีเดอโรเสียชีวิตแล้วในช่วงศตวรรษที่ 19
จดหมายของนักบุญยากอบ
จดหมายของนักบุญยากอบ () เป็นหนังสือเล่มที่ 20 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 1 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด
หนังสือเล่มนี้เดิมเป็นจดหมายของท่านยากอบ ซึ่งน่าจะเป็นยากอบผู้ชอบธรรม น้องชายของพระเยซู ในช่วงก่อนการตรึงพระเยซูที่กางเขน ยากอบไม่เพียงแต่ไม่ได้เชื่อในพระเยซูเท่านั้น แต่ยังไม่เข้าใจและท้าทายในสิ่งที่พระเยซูทรงทำอีกด้วย ต่อมาภายหลังการคืนพระชนม์ของพระเยซู ท่านยากอบจึงกลับใจเชื่อและกลายเป็นผู้นำคริสตจักรคนสำคัญในกรุงเยรูซาเลม เนื้อหาในจดหมายเป็นเรื่องเกี่ยวกับชาวยิวอย่างเด่นชัด ไม่ได้กล่าวถึงการกลับใจของชาวต่างชาติ ดังนั้นจึงพอจะคาดได้ว่า จดหมายฉบับนี้น่าจะถูกเขียนขึ้นในช่วงที่ยิวมีอำนาจเหนือคริสตจักร ซึ่งก็จะอยู่ในราวปีค.ศ. 48 - 50
ในฐานะผู้นำคริสตจักรในกรุงเยรูซาเล็ม ท่านยากอบเขียนจดหมายฉบับนี้ เหมือนเป็นบาทหลวงสั่งสอนและปลุกใจผู้ที่กำลังทนทุกข์ยาก ซึ่งกระจัดกระจายอยู่ทั่วไปในแผ่นดิน เนื้อหาในจดหมายกล่าวถึง แนวปฏิบัติเกี่ยวกับความเชื่อคริสเตียนและคำแนะนำในการดำเนินชีวิตประจำวัน ท่านยากอบเขียนอย่างตรงไปตรงมา เน้นที่การปฏิบัติให้ถูกต้องเพื่อจะแก้ไขข้อผิดพลาด และไม่มีการประนีประนอม ทำให้พระธรรมเล่มนี้มีพลังและเข้าใจได้ไม่ยาก
จุดประสงค์ของหนังสือ ยากอบ มีอยู่ 4 ประการ ประการแรกคือ ต้องการเปรียบเทียบคนฝ่ายจิตวิญญาณแท้และปลอม โดยกล่าวว่าผู้ที่มีจิตวิญญาณแท้จะแสดงออกเป็นการกระทำในทางบวก แต่ผู้ที่มีจิตวิญญาณปลอมจะเป็นตรงกันข้าม ตัวอย่างที่ท่านยากอบกล่าวถึงคือ การปฏิบัติอย่างไม่เท่าเทียมกันต่อผู้ที่มีฐานะร่ำรวยและยากจน เป็นต้น
ประการที่สองคือ ต้องการให้ปฏิบัติตนให้ถูกต้อง พอจะแบ่งย่อยได้ 2 ส่วนคือ ส่วนของตนเอง เช่น การระมัดระวังเรื่องการพูด ซึ่งท่านยากอบถือว่าเป็นเรื่องสำคัญมาก ท่านยากอบกล่าวว่า ลิ้นเป็นอวัยวะที่ไม่สามารถเลี้ยงให้เชื่องได้ ส่วนที่สองคือ ส่วนการปฏิบัติต่อผู้อื่น เช่น อย่าใส่ร้ายหรือตัดสินผู้อื่น มีแต่พระเจ้าเท่านั้นที่เป็นผู้พิพากษา
ประการที่สามคือ ต้องการให้วางใจในพระเจ้า ท่านยากอบเปรียบชีวิตของมนุษย์ว่า เป็นเหมือนหมอกที่ปรากฏอยู่ชั่วครู่แล้วก็หายไป จึงต้องการให้วางใจในพระเจ้า ไม่ใช่ทรัพย์สินเงินทองที่มีอยู่ ซึ่งอาจจะสูญหายหรือผุพังไปเมื่อใดก็ได้
ประการสุดท้ายคือ ต้องการให้อดทนและอธิษฐาน ท่านยากอบเปรียบกับชาวนาที่ได้ปลูกข้าวแล้วรอฝนตก อาจยากลำบากในช่วงแรกแต่เมื่อข้าวออกรวงแล้วจะเป็นผลที่ล้ำค่า ในระหว่างที่อดทนรอนั้น หากทนทุกข์ให้อธิษฐาน หากร่าเริงยินดีให้ร้องเพลงสรรเสริญ ซึ่งท่านยากอบได้ยกตัวอย่างท่านเอลียาห์ในเรื่องการอธิษฐานขอฝนและห้ามฝน
การรู้สึกหมุนเป็นระยะแบบไม่รุนแรง
อาการรู้สึกหมุนฉับพลันขณะเปลี่ยนท่า () เป็นโรคที่เกิดจากความผิดปกติของหูชั้นใน ผู้ป่วยจะมีอาการเวียนศีรษะเหมือนมีบ้านหมุน เป็นสาเหตุของอาการรู้สึกหมุนที่พบบ่อยมากที่สุดอย่างหนึ่ง
โหดหน้าเหี่ยว 966
โหดหน้าเหี่ยว 966 เป็นภาพยนตร์ไทย กำกับโดยฤกษ์ชัย พวงเพชร นำแสดงโดย จาตุรงค์ มกจ๊ก, โก๊ะตี๋ อารามบอย, ค่อม ชวนชื่น, ณัฐฐาวีรนุช ทองมี, อัครินทร์ อัครนิธิเมธรัฐ ออกฉายเมื่อวันที่ 22 มกราคม พ.ศ. 2552 ภาพยนตร์มีเนื้อเรื่องในยุคอันธพาลครองเมือง ถ่ายทำในจังหวัดเพชรบุรีส่วนใหญ่ ภาพยนตร์ทำรายได้ 51.2 ล้านบาท
ROOMMATE เพื่อนร่วมห้อง...ต้องแอบรัก?
ROOMMATE เพื่อนร่วมห้อง...ต้องแอบรัก? เป็นภาพยนตร์ไทย ออกฉายเมื่อวันที่ 11 มิถุนายน พ.ศ. 2552 กำกับ กรัณย์ คุ้มอนุวงศ์ นำแสดง ภูดิศ สุริยวงศ์, มัฒธณีตาค์ เศวตวิธยะธาดากุล, นิรนาท วิคทอเรีย โคทส์, อภัลนันท์ วรภิรมย์รักษ์ และ วิทวัส สิงห์ลำพอง ภาพยนตร์ทำรายได้ 14.5 ล้านบาท
สามชุก (ภาพยนตร์)
สามชุก เป็นภาพยนตร์ไทยกำกับโดย ธนิตย์ จิตนุกูล นำแสดงโดย ปรเมศร์ น้อยอ่ำ, วิมลเรขา ศิริชัยราวรรณ ออกฉายเมื่อวันที่ 5 สิงหาคม พ.ศ. 2552 มีเนื้อหาเกี่ยวกับปัญหายาเสพติดที่เข้าถึงภายในชุมชน ที่มีผลกระทบต่อเยาวชนชุมชน โดยสร้างมาจากเหตุการณ์จริงที่เกิด ในโรงเรียน สามชุกรัตนโภคาราม อำเภอสามชุก จังหวัดสุพรรณบุรี เมื่อปี พ.ศ. 2536 ภาพยนตร์ทำรายได้ 2.62 ล้านบาท
ปรเมศ น้อยอ่ำ ได้รับรางวัล สาขาประเภทนักแสดงนำชายยอดเยี่ยมคมชัดลึก อวอร์ด ครั้งที่ 7, รางวัลภาพยนตร์ไทย ชมรมวิจารณ์บันเทิง ครั้งที่ 18 และรางวัลภาพยนตร์แห่งชาติ สุพรรณหงส์ ครั้งที่ 19
สามพันโบก (ภาพยนตร์)
สามพันโบก เป็นภาพยนตร์ไทยออกฉายเมื่อวันที่ 8 ตุลาคม พ.ศ. 2552 กำกับโดย ธนภณ มลิวัลย์ นำแสดงโดย ทราย เจริญปุระ, รัสเซล หว่อง, เมย์ ภัทรวรินทร์ ทิมกุล, บี ไพโรจน์ มีผู้กำกับคิวต่อสู้จากทีมผู้ออกแบบ จากภาพยนตร์ "องค์บาก 1" ภาพยนตร์ทำรายได้ 1.17 ล้านบาท
เลโมนี สนิกเก็ต อยากให้เรื่องนี้ไม่มีโชคร้าย
เลโมนี สนิกเก็ต อยากให้เรื่องนี้ไม่มีโชคร้าย () เป็นภาพยนตร์ ที่สร้างโดยอิงเนื่อหาจากหนังสือชุด "อยากให้เรื่องนี้ไม่มีโชคร้าย" สามเล่มแรก ซึ่งเข้าฉายในวันที่ 17 ธันวาคม พ.ศ. 2547
นิคโคโลเดียนมูฟวีได้ซื้อลิขสิทธิ์ภาพยนตร์ของซีรีส์หนังสือ"อยากให้เรื่องนี้ไม่มีโชคร้าย" ในเดือนพฤษภาคม ค.ศ. 2000 พาราเมาต์พิกเจอส์ ซึ่งเป็นเจ้าของนิคโคโลเดียนมูฟวีได้ตกลงที่จะให้ความร่วมมือทางการเงินพร้อมกับสก็อตต์ รูดิน
พาราเมาต์พิกเจอส์และนิคโคโลเดียนมูฟวีได้หวังว่าภาพยนตร์เรื่องนี้จะเป็นแฟรนไชส์​​เช่นเดียวกับซีรีส์ภาพยนตร์"แฮร์รี่ พอตเตอร์"
นิก โจนาส
นิโคลาส เจอร์รี "นิก" โจนาส () เกิดเมื่อวันที่ 16 กันยายน ค.ศ. 1992 เป็นนักร้อง-นักแต่งเพลงและนักแสดงชาวอเมริกัน เป็นที่รู้จักในฐานะ 1 ในสมาชิกวงโจนาสบราเธอร์ส วงป็อป-ร็อก ที่เขาก่อตั้งวงกับพี่ชายโจและเควิน เดิมทีพี่น้องโจนาส ได้พยายามผลักดันให้นิกออกผลงานในฐานะศิลปินเดี่ยว แต่ทางโปรดิวเซอร์ชอบในเสียงร้องประสานที่ 3 พี่น้องร้อง เขายังเป็นดาราในช่องดิสนีย์ ในซีรีส์ "JONAS" ในบทบาท นิก ลูคัส ร่วมกับพี่ชายของเขา นอกจากนั้นยังได้ก่อตั้งวงที่ชื่อ นิก โจนาสแอนด์เดอะแอดมินิสเตรชัน และยังออกผลงานแรกในปี ค.ศ. 2010 อีกด้วย
โจ ฮยอนแจ
โจ ฮย็อนแจ () เป็นนักแสดงละครโทรทัศน์สัญชาติเกาหลีใต้ ที่มีชื่อเสียงจากละครซ๊รี่ส์เกาหลีหลายเรื่องโดยเฉพาะเรื่อง ซอดองโย สายใยรักสองแผ่นดิน
โจ ฮย็อนแจ มีชื่อเล่นว่า แจ เกิดเมื่อวันที่ 8 พฤษภาคม พ.ศ. 2523 ที่โซล ประเทศเกาหลีใต้ ปัจจุบันอายุ 37 ปี จบการศึกษาจากมหาวิทยาลัยเมียงจี (Myungji University) และมหาวิทยาลัยดันกุก (Dangook University) หลังจบการศึกษา เขาได้เข้าสู่วงการบันเทิงเป็นครั้งแรกในละครทีวีที่มีเนื้อหาเกี่ยวกับความสัมพันธ์ในครอบครัวเรื่อง ฟาเธอร์ แอนด์ ซัน เมื่อปี พ.ศ. 2544 จากนั้นได้รับการจับตามองในฐานะ ดาวรุ่ง ดวงใหม่ในวงการบันเทิงเกาหลีใต้
ปี พ.ศ. 2545 รัศมีดาราโจ ฮย็อนแจเริ่มเข้าตาผู้กำกับฯ หลายๆคน ภายหลังรับบทแจ้าชายรัชทายาทในละครชุด ลูกผู้ชายหัวใจพยัคฆ์ (Dae-Mang) ถัดมาปี พ.ศ. 2546 เขาแจ้งเกิดเต็มตัวจากละครดราม่า รักปิดผนึก (Love Letter) ผลงานการแสดงทั้ง 2 เรื่องนี้ ทำให้ผู้กำกับฯ ลี เกิดความรู้สึกชื่นชมความสามารถของ โจ ฮย็อนแจ จนกระทั่งหลายปีต่อมาจึงตัดสินใจชักชวนให้มาลองสวมบทพระเอกในละคร ซอดองโย สายใยรักสองแผ่นดิน
ปี พ.ศ. 2547 โจ ฮย็อนแจ ก้าวขึ้นมาแสดงร่วมกับ คิม แต-ฮี นางเอกขวัญใจชาวเกาหลีในละครแนวสายลับ จิ้งจอกเก้าหาง (Gu-Mi-Ho) และลงทุนเล่นฉากบู๊ด้วยตัวเองจนกระดูกซี่โครงหัก ในปี พ.ศ. 2548 เว็บไซต์ละครชุดที่ฉายในวันเสาร์-อาทิตย์ Only You ของสถานีเอสบีเอสเกือบล่ม เพราะมีแฟนละครของโจ ฮย็อนแจเปิดเข้าไปดูรูปจากฉากหนึ่งที่เขาเล่นในละครเรื่องนี้ ซึ่งต้องถอดเสื้อเผยกล้าม
นอกจากนั้น โจ ฮย็อนแจ ยังเป็นดาราเกาหลีใต้ไม่กี่คนที่ไปประสบความสำเร็จในประเทศญี่ปุ่น โดยขณะนี้ บริษัท ไอเอ็มเอกซ์ ซึ่งเป็นต้นสังกัดที่ทำให้พระเอกซุปเปอร์สตาร์เกาหลีใต้ เบยองจุน ไปโด่งดังในญี่ปุ่น ได้เข้ามารับหน้าที่เป็นตัวแทนรับงานและวางแผนการตลาดในญี่ปุ่นให้กับโจฮุน แจโดยตรง
ในส่วนงานภาพยนตร์ แม้โจ ฮย็อนแจจะรับงานเพียงเรื่องเดียว คือ กลกามหลังราชวงศ์ (Untold Scandal) เมื่อปี พ.ศ. 2546 แต่ก็ทำให้ชื่อเสียงของเขาเป็นที่รู้จักในหมู่ผู้ชื่นชอบดูภาพยนตร์เอเชีย โดยเฉพาะอย่างยิ่งในญี่ปุ่น
โจ ฮย็อนแจ มีน้ำหนัก 65 กิโลกรัม ส่วนสูง 180 เซนติเมตร กรุ๊ปเลือด เอ ชอบรับประทานอาหารเกาหลี แต่ไม่ชอบอาหารมัน ชอบสุนัข แต่ไม่ชอบแมว ชอบวันที่ฝนตก ส่วนดนตรีที่ชอบเป็นแนวอาร์แอนด์บี-บัลลาด (R&B และ Ballard) เขาชอบกีฬา ว่ายน้ำ, สควอช, เทนนิส, ปีนเขา, กอล์ฟ, เทนนิส เครื่องประดับที่ชอบใส่เป็นประจำ คือ หมวก และนาฬิกา สีที่ชอบ สีเบจ ผู้หญิงในอุดมคติชอบผู้หญิงร่าเริง หน้าตายิ้มแย้ม แจ่มใส มีเสียงหัวเราะอยู่เสมอ โดยเฉพาะอย่างยิ่งเป็นคนยิ้มสวย เพราะรอยยิ้มจะทำให้ดูเป็นคนมีความสุข กระฉับกระเฉงตลอดเวลา
รัชชานนท์ สุประกอบ
รัชชานนท์ สุประกอบ (16 กันยายน พ.ศ. 2532) ชื่อเล่น กาย เป็นนักแสดงและนักร้องชาวไทย
รัชชานนท์เกิดเมื่อวันที่ 16 กันยายน พ.ศ. 2532 เป็นบุตรคนโตของ ดร. อภิชาติ สุประกอบ กับรัตติยา ไกรคุ้ม เคยย้ายไปศึกษาที่สหรัฐอเมริกาตอนอายุ 8 ปี จากนั้นกลับมาประเทศไทยตอนอายุ 14 ปี ศึกษาระดับมัธยมศึกษาที่โรงเรียนไอเอสบี (International School Bangkok) และระดับอุดมศึกษาที่วิทยาลัยนานาชาติ มหาวิทยาลัยมหิดล ด้านสังคมศาสตร์
ผลงานด้านวงการบันเทิง มีผลงานแสดงละครเรื่องแรกคือ "บัวปริ่มน้ำ" มีผลงานโฆษณาอย่าง ซูกัส, โซนี่, เครื่องดื่มสปอนเซอร์, เอฟเวอร์เซ็นส์ โรลออน และยังแสดงภาพยนตร์เรื่อง "หอแต๋วแตก" และ "ตายโหง" นอกจากนั้นยังมีผลงานอัลบั้มเพลงชุด "GUY" ที่ออกกับสังกัดอาร์เอสปัจจุบันอยู่ในสังกัดเอ็กแซ็กท์
ด้านชีวิตส่วนตัวคบหากับแฟนสาวคือฮารุ ยามากูชิ คบหากันมาสี่ปี ทั้งสองได้จัดพิธีแต่งงานขึ้นในวันที่ 11 สิงหาคม 2556
ปัจจุบันมีบุตรชายและบุตรสาวรวมกัน 3 คน ชื่อ คิริน สุประกอบ, ไนร่า สุประกอบ และเอเดน สุประกอบ
ทูบา
ทูบา () เป็นเครื่องดนตรีตระกูล แซ็กฮอร์น ทูบามีท่อลมขนาดใหญ่ และมีความยาวตั้งแต่ 9 ,12,14,16 และ 18 ฟุต แล้วแต่ขนาด มีช่วงเสียง โดยมากจะใช้ใน วงโยธวาทิต วงดนตรี ลูกทุ่ง จนถึง วงออเคสตรา และ แตรวง กว้าง 3 ออคเทฟ เศษ ๆ ท่อลมเป็นทรงกรวย เช่นเดียวกับ ฮอร์น ส่วนกลางลำตัวติดลูกสูบบังคับเสียง 3 อัน หรือ 4 อัน ส่วนตรงปลายท่อ บานเป็นลำโพงกำพวดเป็นโลหะรูปถ้วย เสียงของทูบาต่ำ ลึกนุ่มนวล ไม่แตกพร่า เสียงต่ำมากที่เรียกว่า "พีเดิล โทน" (pedal tones) นั้นมีคุณสมบัติเฉพาะตัวปกติแตรทูบาทำหน้าที่เป็นแนว เบส ให้แก่กลุ่ม เครื่องลมทองเหลือง
ทูบาทำมาจากทองเหลืองและเป็นเครื่องมือที่มีเสียงต่ำที่สุดในกลุ่มเครื่องลมทองเหลือง จึงทำหน้าที่เป็นเบสเพื่อให้แนวเบสมีเสียงแน่นขึ้น ผู้เล่นต้องใช้ลมมากเช่นเดียวกับฮอร์น ดังนั้น จึงควรมีช่วงให้หยุดพักหายใจบ้าง
เครื่องสาย
เครื่องสาย () เป็นการจัดประเภทของเครื่องดนตรีสากล โดยเครื่องดนตรีสากลประเภทเครื่องสายนี้ หมายถึง เครื่องดนตรีที่ทำให้เกิดเสียงโดยการสั่นสะเทือนของสายลวด เชือก เอ็น หรือไนลอน และมีตัวกำธรเสียง ทำหน้าที่ขยายเสียงให้ดังมากขึ้น คุณภาพของเสียงขึ้นอยู่กับรูปร่าง และวัตถุที่ใช้ทำ การสั่นสะเทือนของสายอาจทำได้โดยการสี หรือดีดโดยอาจกระทำโดยตรง หรือเพิ่มกลไกให้ยุ่งยากขึ้น เครื่องสายที่พบเห็นในปัจจุบัน นิยมใช้วิธีทำให้เกิดเสียงได้ 2 วิธี คือ วิธีสี และวิธีดีด
เครื่องสายประเภทใช้คันสี
เครื่องดนตรีกลุ่มนี้ได้แก่ 
นุ่มนวล แสดงอารมณ์เศร้าสร้อย
เครื่องสายประเภทเครื่องดีด ()
เครื่องดนตรีกลุ่มนี้ได้แก่ 
โศกเศร้าเกี่ยวกับความรัก แมนโดลินมีถิ่นกำเนิดที่ประเทศอิตาลี เป็นเครื่องดนตรีที่ชาวอิตาเลียนนิยมกันแพร่หลาย
เครื่องเป่าทองเหลือง
เครื่องเป่าทองเหลือง () เป็นการจัดประเภทของเครื่องดนตรีสากล โดยเครื่องดนตรีประเภทเครื่องลมทองเหลืองจะมีส่วนประกอบที่สำคัญคือ ท่อลมทำด้วยโลหะขนาดต่าง ๆ กันการเกิดเสียงเกิดจากการเป่าลมให้เกิดการสั่นสะเทือนที่ริมฝีปากของผู้เล่น ผ่านเข้าไปในกำพวด (Mouth Piece) การเป่าเครื่องลมทองเหลืองจึงขึ้นอยู่กับริมฝีปากเป็นสำคัญ
เซ็งเป็ด
เซ็งเป็ด เป็นภาพยนตร์ไทย สร้างโดยไชน์เอนเตอร์เทนเมนต์ กำกับโดยสราวุธ อินทรพรหม นำแสดงโดย ณัฐพล นิลภูมิ, อธิวัฒน์ ลำกูล, อินทิรา เกตุวรสุนทร, ทวีวัฒน์ วันทา, อนุรักษ์ ยิ่งนคร ออกฉายเมื่อวันที่ 29 ตุลาคม พ.ศ. 2552 เฉพาะโรงภาพยนตร์ลิโด้
เนื้อเรื่องของภาพยนตร์มาจากไดอารี่บนเว็บไซต์พันทิป ที่มีผู้อ่านนับแสนคน และคำพูดติดปากคำว่า "เซ็งเป็ด" ก็มาจากเรื่องนี้ หลังจากที่โด่งดังบนเว็บไซต์จึงมีการตีพิมพ์เป็นพ็อกเก๊ตบุ๊ค แล้วจึงสู่รูปแบบภาพยนตร์ ภาพยนตร์ทำรายได้ 0.25 ล้านบาท
จรุงจิตต์ ทีขะระ
ท่านผู้หญิงจรุงจิตต์ ทีขะระ เป็นนางสนองพระโอษฐ์ และ ราชเลขานุการในพระองค์สมเด็จพระบรมราชินีนาถ ในรัชกาลที่ 9
จรุงจิตต์ อุรัสยะนันท์ มีสกุลเดิมว่า จรุงจิตต์ อุรัสยะนันท์ เกิดเมื่อวันที่ 2 มิถุนายน พ.ศ. 2488 เป็นบุตรีของนายจาด อุรัสยะนันท์ และ ท่านผู้หญิงเจือทอง อุรัสยะนันท์ บิดาของท่านผู้หญิงเคยดำรงตำแหน่งเป็นประธานมูลนิธิราชประชานุเคราะห์ และรองปลัดกระทรวงมหาดไทย ท่านผู้หญิงจรุงจิตต์สมรสกับ พล.อ.อ.รังสรรค์ ทีขะระ อดีตรองเสนาธิการทหาร กองบัญชาการทหารสูงสุด มีบุตรีหนึ่งคนคือ นางปิยวรา ทีขะระ เนตรน้อย ปัจจุบันถวายงานในสมเด็จพระนางเจ้าฯ พระบรมราชินีนาถ เป็นหัวหน้าคณะทำงานพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ หอรัษฎากรพิพัฒน์ ในพระบรมมหาราชวัง
ท่านผู้หญิงจรุงจิตต์ ทีขะระ เป็นผู้ช่วยท่านผู้หญิงสุประภาดา เกษมสันต์ อดีตราชเลขานุการในพระองค์สมเด็จพระบรมราชินีนาถ ในรัชกาลที่ ๙ ในการเดินทางสำรวจผ้าไหมมัดหมี่ในภาคอีสานจนเกิดเป็นมูลนิธิส่งเสริมศิลปาชีพฯ
เครื่องกระทบ
เครื่องกระทบ () เป็นการจัดประเภทเครื่องดนตรีสากล เครื่องดนตรีประเภทเครื่องกระทบนั้นหมายถึง เครื่องดนตรีที่เกิดเสียงดังขึ้นจากการตี กระทบการสั่น การเขย่า หรือ การเคาะ การตีอาจใช้ไม้ตีหรือใช้สิ่งหนึ่งกระทบเข้ากับอีกสิ่งหนึ่งเพื่อทำให้เกิดเสียง เครื่องประเภทนี้มักประกอบขึ้นด้วยวัสดุของแข็งหลายชนิด เช่น โลหะ ไม้ หรือ แผ่นหนังขึงตึง เครื่องประกอบจังหวะอาจมีชื่อเรียกเป็นคำอื่น เช่น เครื่องตี เครื่องประกอบจังหวะ เป็นต้น
ในวงออร์เคสตรา เครื่องกระทบถือเป็นหนึ่งในสี่ส่วนประกอบอันได้แก่ เครื่องสาย เครื่องเป่าลมไม้ เครื่องเป่าลมทองเหลือง และเครื่องกระทบ เครื่องกระทบที่มักจะใช้ในวงออร์เคสตราได้แก่ ทิมปานี กลองสแนร์ กลองใหญ่ ฉาบ ไทรแองเกิล แทมแทม กลอกเคนสปีล ไซโลโฟน เซเลสทา และไชมส์ นอกจากนี้ ฝ่ายเครื่องกระทบยังรับผิดชอบการสร้างเสียงอื่นๆ เช่น คาวเบลล์ วูดบลอก และเครื่องดนตรีแปลกๆอีกหลายชนิด โดยทั่วไปนักเพอร์คัชชันจะถูกฝึกให้เล่นได้ทุกเครื่อง แต่นักทิมปานีมักจะเล่นทิมปานีเป็นหลักแม้ว่าจะถูกฝึกมาแบบนักเพอร์คัชชันก็ตาม นอกจากนักทิมปานี ผู้เล่นคนอื่นจะต้องพร้อมกับการเล่นทุกเครื่อง รวมถึงเครื่องดนตรีแปลกๆอย่างกลองบองโกหรือมาราคัส ในหนึ่งเพลงผู้เล่นอาจจะต้องเล่นมากกว่าหนึ่งเครื่องดนตรี ซึ่งหลายครั้งต้องเปลี่ยนระหว่างเครื่องอย่างรวดเร็ว หรือแม้แต่เล่นสองเครื่องในเวลาเดียวกัน
เครื่องกระทบที่ใช้บรรเลงในวงโยธวาทิต จะถูกออกแบบมาเป็นพิเศษสำหรับการเล่นในขณะที่มีการเคลื่อนไหว คือจะมีส่วนที่ช่วยยึดติดเครื่องดนตรีกับร่างกาย และมีเสียงดัง เพราะการบรรเลงของวงโยธวาทิตมักจะอยู่กลางแจ้งภายนอกอาคาร และมีการแปลขบวนแถวด้วย
เครื่องกระทบที่นิยมนำมาใช้ในวงโยธวาทิต ได้แก่ กลองสแนร์ กลองเทเนอร์ เบสดรัม (กลองใหญ่) ฉาบ เป็นต้น ในวงโยธวาทิตมักมีการใช้เบสดรัม 4-5 ใบ โดยจะเรียกรวมกันว่า กลองคอร์ด ส่วนกลองสแนร์จะใช้ 3 ใบขึ้นไป เพื่อให้เสียงดัง และมีความหนักแน่น นอกจากนั้นยังมีการนำเฉพาะเครื่องกระทบที่อยู่วงโยธวาทิตมารวมวงรู้จักกันในชื่อดรัมไลน์
ปีเตอร์ ธูนสตระ
ปีเตอร์ ธูนสตระ () เกิดวันที่ 20 กรกฎาคม พ.ศ. 2516 ปีเตอร์ นิโคลัส เป็นนักแสดงผู้มากความสามารถ เขาเกิดที่สหรัฐอเมริกา แต่อาศัยอยู่ในประเทศไทยตั้งแต่ปี ค.ศ. 2000 เป็นต้นมา เขากลายเป็นส่วนหนึ่งของวงการบันเทิงไทย มีงานแสดงทางโทรทัศน์มากมายหลายเรื่องพอสมควร เขาเคยอยู่ในกองทัพสหรัฐ ได้เรียนรู้การพูดอ่านและเขียนภาษาไทย และเคยสอนสอนภาษาอังกฤษ เข้าสู่วงการโดยการเดินแบบก่อนแล้วได้งานแสดงโดยบังเอิญ มีผลงานเรื่องแรกกับการรับบทเป็นพระเอกในละครโทรทัศน์เรื่อง "บุญรอด" เคยแสดงละครเวที ตลอดจนภาพยนตร์ภาคภาษาอังกฤษหลายเรื่อง เช่น Mammoth and Croc เขายังถนัดศิลปะการป้องกันตัว คือยูโด ระดับสายดำอีกด้วย นอกจากนี้ยังมีหน้าที่การงานนอกวงการโดยการเป็นผู้บริหาร บริษัท CE (Thailand) Co., Ltd. ร่วมกับ ผู้บริหารและนายแบบอีกท่าน ทิมโมธี่ แพลนเนท
ที่หยุดรถไฟบางกระบูน
ที่หยุดรถไฟบางกระบูน ตั้งอยู่ที่กิโลเมตรที่ 30+160 บนทางรถไฟสายแม่กลอง บริเวณ ตำบลลาดใหญ่ อำเภอเมืองสมุทรสงคราม จังหวัดสมุทรสงครามมีขบวนรถไฟผ่าน ไป 4 ขบวน กลับ 4 ขบวน
ในปี พ.ศ. 2558 การรถไฟแห่งประเทศไทย ได้สั่งปิดเส้นทางในช่วงระหว่างสถานีรถไฟบ้านแหลม - สถานีรถไฟแม่กลอง (ทางรถไฟสายตลาดร่มหุบ) ระหว่างวันที่ 13 พฤษภาคม - 8 พฤศจิกายน รวมระยะเวลา 180 วัน เพื่อปรับปรุงเส้นทางตามโครงการปรับปรุงทางรถไฟ ในระหว่างนี้จะใช้รถยนต์รับส่งผู้โดยสารแทนไปก่อนปัจจุบันไม่มีการหยุด-จอดรถ ณ ที่หยุดรถไฟบางกระบูนแล้ว
ครูบ้านนอก
ครูบ้านนอก เป็นภาพยนตร์ไทยที่ออกฉายในปี พ.ศ. 2521 กำกับโดยสุรสีห์ ผาธรรม เป็นภาพยนตร์สะท้อนปัญหาสังคมในชนบทภาคตะวันออกเฉียงเหนือ เนื้อเรื่องเกี่ยวกับครูหนุ่มสาวที่เพิ่งจบใหม่จากวิทยาลัยครู และเดินทางไปสอนหนังสือในถิ่นทุรกันดาร ขาดไฟฟ้า แหล่งน้ำ และการสาธารณสุข แสดงให้เห็นวิถีการดำเนินชีวิตความเป็นอยู่แบบเก่าของชาวชนบทในภาคอีสาน และปัญหาความขัดแย้งกับผู้มีอิทธิพลในท้องถิ่น
ภาพยนตร์ถ่ายทำที่บ้านดอนเมย ตำบลนาจิก อำเภออำนาจเจริญ จังหวัดอุบลราชธานี (ปัจจุบันคือจังหวัดอำนาจเจริญ) ที่เป็นบ้านเกิดของคำหมาน คนไค เจ้าของบทประพันธ์ โดยสมมุติเป็น "บ้านหนองหมาว้อ" ใช้นักแสดงหน้าใหม่ทั้งหมด เข้าฉายครั้งแรกวันที่ 17 มิถุนายน พ.ศ. 2521 ที่โรงหนังศาลาเฉลิมไทย ภาพยนตร์ประสบความสำเร็จ ได้รายได้ถึง 9 ล้านบาท ได้รับความชื่นชมจากนักวิจารณ์ และถูกนำไปฉายยังต่างประเทศ ได้รับรางวัลภาพยนตร์สร้างสรรค์ และรางวัลผู้กำกับยอดเยี่ยม จากประเทศรัสเซีย
ในปี พ.ศ. 2552 สุรสีห์ ผาธรรมได้นำภาพยนตร์กลับมาสร้างใหม่โดย สหมงคลฟิล์ม นำแสดงโดย พิเชษฐ์ กองการ ฟ้อนฟ้า ผาธรรม และหม่ำ จ๊กมก ออกฉายในวันครู 14 มกราคม พ.ศ. 2553 ใช้ชื่อภาพยนตร์ว่า "ครูบ้านนอก บ้านหนองฮีใหญ่"
ในงานเลี้ยงส่งนักศึกษาในวิทยาลัยครูแห่งหนึ่ง ทุกคนสนุกสนานกับการสังสรรค์จากการจัดงานอำลาสถานบันจากวงดนตรีสมัยใหม่ ในขณะที่ ครูปิยะ เดินเลี่ยงออกจากงานมายืนชมนิทรรศการวิถีชีวิตของชาวอีสานอย่างสนใจ นับเป็นแรงบันดาลใจให้เขาตัดสินใจสอบบรรจุเป็นเพื่อรับราชการครูที่ภาคอีสาน โดยบรรจุครั้งแรกที่"โรงเรียนบ้านหนองหมาว้อ" พร้อมกับ ครูดวงดาว หญิงสาวรูปร่างบอบเบา และ ครูพิสิษฐ์ ครูหนุ่มมาดสำอางค์ โดยมี ครูคำเม้า เป็นครูใหญ่โรงเรียนบ้านหนองหมาว้อมีเพียงอาคารเรียนชั่วคราวชั้นเดียวพื้นติดดิน นักเรียนต้องเรียนรวมกันโดยไม่มีการแบ่งกั่นห้องเป็นพื้นที่เป็นสัดส่วนในแต่ละห้อง สภาพนักเรียนสวมเสื้อผ้าขาด ร่างกายมอมแมม ครูปิยะคือตัวแทนของหนุ่มสาวที่มีความมุ่งมั่นในอุดมการณ์เพื่อพัฒนาการศึกษาและสังคมไทยให้เจริญก้าวหน้า มีการนำความรู้ภูมิปัญญาการเล่านิทานในท้องถิ่นของ เคนคนผีบ้า ผู้เฒ่าแห่งหมู่บ้าน มาเป็นประยุกต์เป็นการสอนการท่องจำในชั้นเรียน
ในขณะที่ครูใหญ่คำเม้าครูรุ่นเก่าที่ทำหน้าที่สอนหนังสือโดยยึดหลักปรัชญา " “เลข คัด เลิก”" ส่วนครูพิสิษฐ์ครูหนุ่มเจ้าสำราญที่เคยใช้ชีวิตในสังคมเมืองที่ต้องจำใจมาสอบบรรจุครู ต่อมาครูพิสิษฐ์มีคำสั่งให้ย้ายไปสอนในเมืองเพราะมีเรื่องชกต่อยกับเจ้าหน้าที่ที่มาตรวจราชการที่โรงเรียนลวนลามครูดวงดาว ครูปิยะได้เก็บความสงสัยไว้ในใจเกี่ยวกับรถขนไม้ที่วิ่งผ่านเข้ามาในหมู่บ้าน เพราะครั้งหนึ่งเกิดเหตุการณ์ท่อนซุงขนาดใหญ่หล่นจากรถบรรทุกตกลงมาในสนามโรงเรียน ครูปิยะงพบว่าทั้งหมดเป็นไม้เถื่อน จึงแอบเข้าไปถ่ายรูปในปางไม้ของ นายมังกรผู้มีอิทธิพลในท้องถิ่นเพื่อส่งข่าวไปให้หนังสือพิมพ์ จึงทำให้ครูปิยะต้องหนีภัยมืดออกจากบ้านหนองหมาว้อไปอาศัยอยู่กับหลวงตาอยู่ในเมือง แต่ด้วยอุดมการณ์และจิตสำนึกของความเป็นครู ครูปิยะจึงกลับคืนมาสอนที่โรงเรียนโรงเรียนบ้านหนองหมาว้ออีกครั้งท่ามกลางการต้อนรับของครูและนักเรียน เพียงแต่ครูปิยะขี่จักรยานเข้าสู่รั้วโรงเรียนเท่านั้นมือปืนได้ยิงปืนโดนสู่ร่างของครูปิยะจนจักรยานล้มลงสู่พื้นดิน ท่ามกลางความตกตะลึงของครูและนักเรียน จนครูปิยะได้เสียชีวิต สิ้นใจตาย
หน้าต่างชีวิต
หน้าต่างชีวิต ชื่อภาษาไทยของภาพยนตร์ฮอลลีวู้ดเรื่อง Rear Window ออกฉายในปี ค.ศ. 1954 นำแสดงโดย , เกรซ เคลลี, เธลม่า ริตเตอร์, เวนเดลล์ คอรีย์, เรย์มอนด์ เบอร์ กำกับการแสดงโดย อัลเฟร็ด ฮิตช์ค็อก
กลางฤดูร้อนอันอบอ้าวที่นิวยอร์ก แอล.บี.เจฟฟรีย์ส (เจมส์ สจ๊วต) หรือ เจฟฟ์ ตากล้องหนุ่มประสบอุบัติเหตุขาหัก ต้องเข้าเฝือกบนรถเข็น จากการถ่ายภาพการแข่งขันรถยนต์ เจฟฟ์จึงได้แต่นอนพักในห้องของอพาร์ตเมนต์ของตน โดยไปไหนไม่ได้ เจฟฟ์ฆ่าเวลาอันน่าเบื่อหน่ายนี้ด้วยการใช้กล้องส่องทางไกลส่องมองพฤติกรรมของผู้คนที่อาศัยในอพาร์ตเมนต์ตรงข้ามกับตน ซึ่งมีหญิงวัยกลางคนที่อยู่อย่างเปลี่ยวเหงา ที่เจฟฟ์เรียกเธอว่า มิสโลนลี่ ฮาร์ท, นักบัลเล่ต์สาวที่มีผู้ชายมาติดพันมากมาย ที่เจฟฟ์เรียกเธอว่า มิสทอร์โซ่ และเซลล์แมนวัยกลางคน Lars Thorwald (เรย์มอนด์ เบอร์) ซึ่งดูแลภรรยาที่ป่วยซึ่งใช้ชีวิตส่วนใหญ่อยู่บนเตียง
ทุก ๆ วัน เจฟฟ์จะได้รับการทำกายภาพบำบัดจาก สเตลล่า (เธลม่า ริตเตอร์) พยาบาลประจำตัวของเขา และได้รับการเตือนจากสเตลล่าว่าไม่ควรไปยุ่งกับเรื่องชาวบ้าน ต่อมา ลิซ่า (เกรซ เคลลี) แฟนสาวของเจฟฟ์ก็ย่องเข้ามาหาเขาในยามดึกโดยที่เขาไม่รู้ตัว เธอบอกว่าจะทำให้สัปดาห์นี้เป็นสัปดาห์ที่ลืมไม่ลงสำหรับเจฟฟ์ จู่ ๆ คืนหนึ่งที่อพาร์ตเมนต์ฝั่งตรงข้ามก็มีเสียงผู้หญิงกรีดร้องพร้อมเสียงแก้วแตก และในช่วงดึกสงัดในคืนนั้น Lars Thorwald ก็ได้นำกระเป๋าเดินทางใบใหญ่ออกไปข้างนอกถึงสองครั้ง ทำให้เจฟฟ์สรุปโดยสมมติฐานของตนเองว่า อาจเกิดฆาตกรรมขึ้นแล้ว เจฟฟ์พยายามเล่าเรื่องนี้ให้เพื่อนที่เป็นนักสืบของเขาฟัง แต่ไม่เป็นผล เพราะเพื่อนนักสืบไม่เชื่อและหาว่าเจฟฟ์เหลวไหล ท้ายที่สุด ลิซ่า แฟนสาวของเจฟฟ์จำต้องบุกเข้าไปในห้องของเซลล์แมนคนนี้โดยลำพัง จากความช่วยเหลือของอย่างไม่เต็มใจนักของเขาและสเตลล่า ซึ่งนั่นทำให้เขาถูกเอาคืนจากเซลล์แมนที่เขาคิดว่าคือฆาตรกร จนต้องตกลงมาและขาหักไปอีกข้าง
Rear Window นับเป็นภาพยนตร์ที่ประสบความสำเร็จอย่างมากอีกเรื่องของอัลเฟร็ด ฮิตช์ค็อก ฮิตช์ค็อกเริ่มต้นงานภาพยนตร์เรื่องนี้ โดยที่ยังถ่ายทำ Dial M For Murder ภาพยนตร์เรื่องก่อนหน้านี้ไม่เสร็จด้วยซ้ำ บทภาพยนตร์เขียนมาจากเรื่องสั้นของคอร์เนล วูลริช ที่ชื่อ It Had to Be Murder โดยที่เล่นกับพฤติกรรมชอบสอดรู้สอดเห็นของมนุษย์ แบบที่อาจเรียกได้ว่า "ถ้ำมอง" จนท้ายที่สุด ตัวของผู้ที่แอบไปมองเรื่องของคนอื่นเขาก็ต้องประสบชะตากรรมอันเลวร้ายอย่างเดียวกัน
ภาพยนตร์ถูกถ่ายทำในพื้นที่จำกัด แต่ฮิตช์ค็อกกลับใช้มุมกล้องโดยผ่านทางมุมมองของเจฟฟ์ตลอดทั้งเรื่อง ซึ่งนับเป็นการใช้ภาษาภาพยนตร์อย่างเต็มที่ และได้รับการวิเคราะห์ว่า มีเนื้อหาที่เสียดสีคนในสังคมเมืองใหญ่ที่อยู่ด้วยกัน แต่ไม่มีใครสนใจกันและกัน ซึ่งสาระสำคัญของการเอาตัวเองเข้าไปพัวพันกับเรื่องเล็ก ๆ แต่ขยายลุกลามกลายเป็นเรื่องใหญ่โตนั้น ก็ได้กลายเป็นแนวทางของภาพนตร์ในยุคต่อมาอีกหลายเรื่อง เช่น ของโรมัน โปลันสกี้ ในปี ค.ศ. 1974 หรือ ในปี ค.ศ. 1976 เป็นต้น
ในปี ค.ศ. 1998 ได้มีการสร้าง Real Window ขึ้นมาอีกครั้งเป็นภาพยนตร์สำหรับฉายทางโทรทัศน์ นำแสดงโดย คริสโตเฟอร์ รีฟ นักแสดงผู้เป็นอัมพาตตัวจริงที่เคยรับบทซูเปอร์แมนมาก่อน โดยมีการดัดแปลงเนื้อหาและชื่อตัวละครบางตัวเสียใหม่ สำหรับในประเทศไทย ในปี พ.ศ. 2546 ทางบริษัท ซีวีดี อินเตอร์เนชั่นแนล จำกัด ก็ได้ผลิตวีซีดีและดีวีดีภาพยนตร์เรื่องนี้ ในฉบับของอัลเฟร็ด ฮิตช์ค็อก ออกมาทั้งจำหน่ายและให้เช่า
นอร์ท พอยต์ 1
นอร์ท พอยต์ 1 () เป็นอาคารที่พักอาศัยในประเทศไทย ตั้งอยู่ห่างประมาณ 80 เมตร ห่างจากชายหาดวงศ์อมาตย์ พัทยา ชลบุรี ประเทศไทย ปัจจุบันมีความสูงเป็นอับดับที่ 1 ของอาคารในพัทยา ชลบุรี จนกว่าอาคารโอเชี่ยน 1และริเฟล็คชั่น ถ้าสองโครงการนี้สร้างเสร็จ อาคารนอร์ท พอยต์ 1 จะตกไปอยู่ที่สามของตึกระฟ้าในพัทยา โดยนอร์ท พอยต์ 1 เป็นโครงการในสองโครงการของนอร์ท พอยต์ ซึ่งในโครงการนี้มีด้วยกันทั้งหมดสองตึก คือ นอร์ท พอยต์ 1 หรือ นอร์ท พอยต์ ตึก A อยู่ทางทิศใต้กับ นอร์ท พอยต์ 2 หรือ นอร์ท พอยต์ ตึก B อยู่ทางทิศเหนือ มีความสูงถึง 46 ชั้น หรือ 189 เมตร
กองทุนบริหารความเสี่ยง
กองทุนบริหารความเสี่ยง หรือ กองทุนรวมเพื่อความเสี่ยง หรือ เฮดจ์ฟันด์ (Hedge Fund) เป็นกองทุนที่รวบรวมเงินจากผู้ลงทุนที่ไม่เปิดเผย ซึ่งพร้อมที่ให้นำไปบริหาร โดยยอมรับข้อเท็จจริงที่ว่า การลงทุนซึ่งทำกำไรได้สูงสุดในระยะเวลาน้อยที่สุดมักจะมีความเสี่ยงสูงเสมอ ส่วนใหญ่ใช้กลยุทธ์ใหม่ๆ ในการบริหารจัดการโดยไม่ได้จำกัดการลงทุนเพียงในทรัพย์สินกลุ่มใดกลุ่มหนึ่ง เช่น หุ้น หรือพันธบัตร แต่จะผสมผสานการลงทุนในสินทรัพย์หลายๆ อย่าง
ในปี พ.ศ. 2492 อัลเฟรด วินสโลว์ โจนส์ ได้ก่อตั้งกองทุนเฮดจ์ฟันด์ขึ้น โดยตั้งใจที่จะป้องกันความเสี่ยงจากตลาดบางส่วน ด้วยการขายหุ้นกลุ่มหนึ่งที่ยืมมา และซื้อหุ้นอีกกลุ่มหนึ่ง (หรือเรียกว่า long-short) และต่อมาในปัจจุบันกองทุนประเภทนี้ขยายขอบเขตการลงทุนไปกว้างขวางมากขึ้นกว่าเดิมมาก เฮดจ์ฟันด์ จึงหมายถึงกองทุนใดๆ ที่ไม่ได้จดทะเบียนกับหน่วยงานที่ดูแลกำกับ ซึ่งเทียบเท่ากับสำนักงานกำกับหลักทรัพย์และตลาดหลักทรัพย์ (ก.ล.ต.) ของไทย
เฮดจ์ฟันด์ไม่จำเป็นต้องขึ้นทะเบียน ถ้านักลงทุนแต่ละรายที่มีมูลค่าสุทธิของการลงทุนอย่างน้อย 1 ล้านดอลลาร์ หรือมีรายได้เฉลี่ยต่อปีในครัวเรือนมากกว่า 300,000 ดอลลาร์ขึ้นไป ต่อเนื่องกันเป็นเวลา 2 ปี
จีทูจี
จีทูจี () กลุ่มศิลปินเกิร์ลกรุ๊ป แนวเพลงป๊อปแดนซ์ สังกัดทรูแฟนเทเชีย เป็นการรวมตัวเฉพาะกิจของศิลปินหญิงจากรายการ ทรู อะคาเดมี แฟนเทเชีย
กลุ่มศิลปิน "จีทูจี" () ย่อมาจาก "Girlz to Go" มีความหมายว่า "กลุ่มสาวเพื่อนซี้ที่ไปกับคุณได้ทุกที่ทุกเวลา" เป็นโปรเจกต์ต่อเนื่องมาจาก อัลบั้มเพลงลูกทุ่งคัฟเวอร์ อัลบั้ม ""7 สาวสะบัดโชว์"" ซึ่งออกจำหน่ายในปี พ.ศ. 2550 โดยได้มีการปรับเปลี่ยนภาพลักษณ์ของศิลปินจากโปรเจกต์เดิม ให้ทันสมัยมากยิ่งขึ้น อีกทั้งแนวเพลงก็ได้เปลี่ยนไปอิงกระแสความนิยมในปัจจุบัน เป็นศิลปินเกิร์ลกรุ๊ป แนวเพลงป๊อปแดนซ์ ภายใด้การดำเนินงานของ คุณ "สุทธิพงษ์ วัฒนจัง" หรือ ชมพู ฟรุตตี้ โดยได้มีการปล่อยซิงเกิลเพลงออกมา 4 เพลง ได้แก่ เพลง "คนขี้เหงากับสาวข้างบ้าน" , "เธอมีอะไรกับเขารึเปล่า" , "ใครก็ไม่รัก" และ "ขอบคุณที่รับฟัง"
เดิมกลุ่มศิลปิน "จีทูจี" มีสมาชิกทั้งหมด 7 คน ดังนี้
หลังจากนั้น ในการทำงานซิงเกิลที่ 3 เพลง "ใครก็ไม่รัก" ได้มีการเพิ่มศิลปินจาก ทรู อะคาเดมี่ แฟนเทเชีย ซีซั่นที่ 4 อีก 2 คน ได้แก่
ไมเนอร์ คอร์ปอเรชั่น
บริษัท ไมเนอร์ คอร์ปอเรชั่น จำกัด (มหาชน) เป็นบริษัทมหาชนมีรูปแบบการดำเนินธุรกิจเป็นการลงทุนในกิจการของบริษัทในกลุ่ม (Holding Company) โดยมีกิจการหลักคือ ธุรกิจร้านอาหารและโรงแรม โดยร้านอาหารที่รู้จักกันดี คือ เดอะ พิซซ่า คอมปะนี สเวนเซ่นส์ ซิซซ์เลอร์ แดรี่ควีน เบอร์เกอร์คิง ส่วนโรงแรมอีก 27 โรงแรม ภายใต้เครื่องหมายการค้า อนันตรา แมริออทส์ โฟร์ซีซั่นส์ เอเลวาน่า และธุรกิจจัดจำหน่ายสินค้าแฟชั่นจากต่างประเทศในประเทศไทย ได้แก่ เอสปรี เรดเอิร์ธ บอสสินี่ ทิมเบอร์
นายวิลเลี่ยม อี. ไฮเนคกี้ ก่อตั้งไมเนอร์ โฮลดิ้งส์ ปี พ.ศ. 2510 โดยประกอบธุรกิจนำเข้าอาหารประเภทเนื้อสัตว์และอาหารสำเร็จรูป จนกระทั่งปี 2526 ได้เปลี่ยนรูปแบบการดำเนินธุรกิจ พ.ศ. 2543 ได้สร้าง เดอะ พิซซ่า คอมปะนี โดยใช้ประสบการณ์จากการบริหาร พิซซ่า ฮัท ในประเทศไทย
บุนนาค สิงห์ประเสริฐ
บุนนาค สิงห์ประเสริฐ (; ) หรือ บุญนาค เป็นตัวละครจากการ์ตูนเรื่อง"กัปตันซึบาสะ" ซึ่งเป็นกัปตันทีมชาติไทยผู้ประยุกต์ใช้วิชามวยไทยของตนเข้าร่วมแข่งขันฟุตบอลในตำแหน่งกองหลัง โดยมีสามพี่น้องกรสวัสดิ์ (ชนะ, สกุล, ฟ้าลั่น) ผู้ประยุกต์ใช้วิชาเซปักตะกร้อมาใช้ในกีฬาฟุตบอลร่วมทีมด้วยเช่นกัน
บุนนาค เป็นกัปตันทีมชาติไทยสวมเสื้อหมายเลข 4 (ประจำตำแหน่งกองหลัง) อยู่สังกัดสโมสรฟุตบอลอัตเลตีโกมาดริด ของสเปน ไว้ทรงผมแบบเดียวกับโรแบร์โต บัจโจ ซึ่งเป็นอดีตนักฟุตบอลทีมชาติอิตาลี
บุนนาค น่าจะมีต้นแบบมาจาก ตะวัน ศรีปาน อดีตนักฟุตบอลกองกลางทีมชาติไทย ที่ไว้ทรงผมแบบเดียว เมื่อครั้งที่แข่งขันฟุตบอลรายการ U19 ชิงแชมป์เอเชีย ที่ประเทศอินโดนีเชีย ซึ่งครั้งนั้น ทีมชาติไทย พบกับ ทีมชาติญี่ปุ่น ในรอบแบ่งกลุ่มซึ่งไทย สามารถเอาชนะญี่ปุ่นไปได้ 2-0 ประตู
ในการแข่งขันรอบคัดเลือกโซนเอเชีย ระหว่างทีมชาติไทย กับทีมชาติญี่ปุ่น บุนนาค สิงห์ประเสริฐ ได้เข้าปะทะกับ โอโซระ ซึบาสะ ตัวเอกของเรื่องอย่างรุนแรงจนได้รับบาดเจ็บทั้งคู่ (สึบาสะ เป็นฝ่ายถูกหามส่งรักษาตัว ในขณะที่บุนนาค ยังคงอยู่ในสนามต่อไป) แต่ภายหลังก็ไม่สามารถเอาชนะทีมชาติญี่ปุ่นได้ (5 ประตูต่อ 4 - ที่สนามกีฬาแห่งชาติ ประเทศญี่ปุ่น)
หลังจากเสร็จสิ้นการแข่งขัน บุนนาคและสามพี่น้องกรสวัสดิ์ได้อวยพรให้ทีมชาติญี่ปุ่นของสึบาสะสามารถเข้าแข่งขันได้รับชัยชนะฟุตบอลโลกต่อไป และจากการแข่งขันในครั้งนั้น ทำให้โอโซระ สึบาสะ ตระหนักถึงความแข็งแกร่งของทีมฟุตบอลเอเชียมากขึ้นกว่าเดิม
ในต้นเดือนกันยายน ค.ศ. 2016 ก่อนการแข่งขันฟุตบอลโลก 2018 รอบคัดเลือก โซนเอเชีย รอบ 12 ทีมสุดท้าย ระหว่างทีมชาติไทยและทีมชาติญี่ปุ่น ที่สนามราชมังคลากีฬาสถาน โยอิจิ ทะกะฮะชิ ผู้เขียนการ์ตูนเรื่องนี้ได้เดินทางมาประเทศไทย และได้เขียนการ์ตูนเกี่ยวกับการแข่งขันครั้งนี้เพื่อให้เป็นที่ระลึก ได้เปิดเผยว่า แท้ที่จริงแล้ว ตัวละครบุนนาคมิได้มีต้นแบบมาจากบุคคลใด ๆ ที่มีตัวตนจริง หากแต่ต้องการสร้างตัวละครที่มีจุดเด่น และเป็นตัวแทนความเป็นไทยได้ ก็เลยคิดตัวละครที่เคยเป็นนักมวยไทย และนักตะกร้อกลายเป็นนักฟุตบอล ส่วนการตั้งชื่อก็นำมาจากชื่อของคนไทยทั่วไปแล้วนำมาผสมกัน โดยไม่รู้ว่าเป็นชื่อของตระกูลชั้นสูง (ตระกูลบุนนาค) ของไทยแต่อย่างใด
บุนนาค, สามพี่น้องกรสวัสดิ์ ซึ่งเป็นนักฟุตบอลทีมชาติไทย ได้มีบทในเกม "Captain Tsubasa J: Get In The Tomorrow" () ของเครื่องเพลย์สเตชัน โดยมีท่าไม้ตายที่ต้องมีตัวละครอยู่ครบถึงจะใช้ได้อยู่หลายท่า และนอกเหนือไปจากบทบาทที่มีอยู่ในหนังสือการ์ตูน นั่นคือ ทั้ง "บุนนาค" และ "สามพี่น้องกรสวัสดิ์" ทั้งหมดต่างได้รับเลือกให้เป็นตัวละครหลักของ "ดรีมทีม" ซึ่งเป็นทีมที่มีความแข็งแกร่งมากที่สุดทีมหนึ่งของเกม
ถั่วเน่า
ถั่วเน่า เป็นเครื่องปรุงสำคัญในอาหารไทยภาคเหนือ ทำจากถั่วเหลือง ใช้แทนกะปิได้ ได้รับอิทธิพลจากชาวไทลื้อและชาวไทใหญ่ ใกล้เคียงกับนัตโตะ (natto) ซึ่งเป็นอาหารพื้นเมืองของประเทศญี่ปุ่น ส่วนอาหารพื้นเมืองของประเทศอื่นที่มีลักษณะคล้ายถั่วเน่า คือคีเนมา (kenema) ซึ่งเป็นอาหารพื้นเมืองของชาวเนปาลและอินเดีย และ chungkookjang ซึ่งใช้เป็นเครื่องปรุงรสของประเทศเกาหลี
จุลินทรีย์ที่เกี่ยวข้องและมีบทบาทสำคัญในการหมักถั่วเน่าคือแบคทีเรียในกลุ่มบาซิลลัส ("Bacillus" sp.)ที่มากับวัตถุดิบหรือจากสิ่งแวดล้อม แบคทีเรียนี้มีรูปร่างเป็นท่อนเห็นต่อกันเป็นสาย เป็นอาหารหมักที่ไม่เติมเกลือระหว่างหมัก เป็นแหล่งของอาหารที่มีคุณค่าทางโภชนาการสูงแต่ราคาถูก แต่ถั่วยังมีปัญหาขาดวิตามินบี 12 ซึ่งจะทำปัญหาเกิดโรคโลหิตจางและโรคเกี่ยวกับระบบประสาท ฯ
ถั่วเน่าที่นิยมบริโภคกันมี 2 แบบคือ
สวี ต๋า
สวี ต๋า (, 1332-1385) เกิดเมื่อปี ค.ศ. 1332 ที่หมู่บ้านกูจวง ตำบลจงหลี อำเภอเหาโจว มณฑลอันฮุย เป็นนายพลหนึ่งในผู้ร่วมก่อตั้ง ราชวงศ์หมิง พร้อมกันนั้นยังเป็นพระสหายสนิทตั้งแต่ยังทรงพระเยาว์ของจักรพรรดิหมิงหงหวู่ (จูหยวนจาง) ปฐมจักรพรรดิของราชวงศ์หมิง และยังมีศักดิ์เป็นพระสัสสุระ (พ่อตา) ของจักรพรรดิหย่งเล่ออีกด้วยเนื่องจากธิดาของท่านคือจักรพรรดินีสวีหรือจักรพรรดินีเหรินเซี่ยวเหวินได้สมรสกับจักรพรรดิหย่งเล่อตั้งแต่ยังเป็นเจ้าชายจูตี
ฮอนด้า เอชเอ-420
ฮอนด้า HA-420 หรือเป็นที่รู้จักในนาม ฮอนด้าเจ็ต () คือเครื่องบินลำแรกที่พัฒนาและผลิตโดยบริษัทอากาศยานฮอนด้า (Honda Aircraft Company) เพื่อจำหน่ายให้แก่ตลาดอุตสาหกรรมการบินทั่วไป .
ฮอนด้าเริ่มวิจัยและพัฒนาเครื่องบินธุรกิจเมื่อปี ค.ศ. 1980, โดยใช้เครื่องยนต์จากผู้ผลิตรายอื่น. โดยสร้างตัวต้นแบบ Honda MH02, เพื่อทดลองและพัฒนาใน ห้องทดลองและวิจัยการบิน ของมหาวิทยาลัย แรสเพท รัฐมิสซิปซิปปี้ เมื่อปี 1980 - 1990
ฮอนด้าเจ็ทเริ่มต้นทดสอบการบินเมื่อ เดือนตุลาคม 2003 และเผยโฉมต่อสาธารณชนในงาน EAA AirVenture air show ที่จัดขึ้นที่ Oshkosh, Wisconsin, ในเดือนกรกฎาคม ปี 2005. และในวันที่ 25 กรกฎาคม 2006, ฮอนด้าได้กลับมาที่ Oshkosh เพื่อแจ้งให้สาธารณชนทราบว่าฮอนด้าจะเปิดการจำหน่ายฮอนด้าเจ็ท อย่างเป็นอย่างการ โดยจะสามารถการสั่งซื้อจากลูกค้าได้ในช่วงฤดูใบไม้ผลิปี 2006 และคาดว่าจะเริ่มส่งมอบให้ลูกค้าได้ภายในปี 2011 โดยคาดว่าราคาโดยประมาณอยู่ที่ $3.65 ล้านดอลลาร์สหรัฐ โดยบริษัทฮอนด้าคาดการณ์ว่าจะสามารถผลิตเครื่องบินได้ 70 ลำต่อปี
ในเดือนสิงหาคม ปี 2006 ฮอนด้า และ Piper Aircraft ประกาศจับมือเป็นพันธมิตรเพื่อทำตลาดฮอนด้าเจ็ท.
ฮอนด้าออกแบบและพัฒนาโดยออกแบบให้เครื่องยนต์ติดตั้งบนปีกของเครื่องบิน เพื่อเพิ่มพื้นที่ใช้ประโยชน์มากขึ้นและลดแรงเสียดทานเมื่อใช้ความเร็วสูง และใช้วัสดุที่มีน้ำหนักเบา composite material ขณะที่ปีกของเครื่องบินผลิตด้วยวัสดุแบบชิ้นเดียว aluminum การผลิตด้วยวัสดุชิ้นเดียวจะให้ให้พื้นผิวเรียบกว่าปีกแบบทั่วไป ฮอนด้าเคลมว่าใช้วัสดุที่มีนำหนักเบากว่าเครื่องบินอื่น หลักในการออกแบบแอโรไดนามิคช่วยทำให้เครื่องบินประหยัดเชื่อเพลิงขึ้น 30-35% จากเครื่องบินขนาดเล็กทั่วไป
ฮอนด้าเริ่มพัฒนาเครื่องยนต์เทอร์โบแฟน ขนาดเล็ก รุ่น HF118 ในปี 1999 และพัฒนาต่อยอดมาจนเป็น HF120 โดยพัฒนาร่วมกับบริษัท GE Aviation ภายใต้ชื่อบริษัทหุ้นส่วน GE Honda , and was test-flown on a Cessna Citation and on a modified Boeing 727-100. The engine features a single fan, a two-stage compressor and a two-stage turbine. Further design testing on wing shape and design were done on a T-33 Shooting Star, modified by AVTEL Services, Inc, and flight tested at the Mojave Airport.
The aircraft is equipped with a Garmin G1000 glass cockpit system (i.e. most of the cockpit readouts are presented on flat-panel displays).
The aircraft will be made at Piedmont Triad International Airport, Greensboro, North Carolina, USA. The plant for making the aircraft will be built by the end of 2011.
Honda expects to sell 70 planes per year.